lovcenbanka.me - Garancije\nLovćen banka u svojoj ponudi proizvoda ima i širok izbor bankarskih garancija kako bi svojim klijentima omogućila lakše i sigurnije poslovanje sa trećim licima.\nNOSTRO garancije (domaća banka izdaje sve vrste garancija ino partnerima na osnovu zahtjeva klijenata) i LORO garancije (ino banke izdaju sve vrste garancija na zahtjev ino partnera u korist klijenata domace banke)\nIzaberite garanciju koja najviše odgovara potrebama vašeg preduzeća:\nTenderska garancija – je bankarska garancija kojom se pokrivaju štete do visine garantnog iznosa, koje bi investitor (kupac, naručioc) imao za slučaj da učesnik na tenderu, čija je ponuda prihvaćena kao najpovoljnija, ne zaključi ugovor ili ne dostavi garanciju za dobro izvršenje posla;\nČinidbena garancija – je takva bankarska garancija kojom se banka obavezuje da će korisniku garancije (investitoru, naručiocu, kupcu) isplatiti garantovani iznos ako dužnik (davalac usluge, prodavac) ne ispuni svoje ugovorene obaveze;\nAvansna garancija – je ona bankarska garancija kojom se banka preuzima obavezu da će korisniku garancije isplatiti garantovani iznos za slučaj da njegov dužnik (isporučilac, izvođač radova, prodavac) iz osnovnog posla ne ispuni svoje ugovorene obaveze za koje je položen avans ili ne vrati avans na drugi način;\nLovćen banka u svojoj ponudi proizvoda nudi i sve vrste carinskih garancija, garancija za plaćanje, garancije za zadržani depozit (retenciona garancija), kao i sve vrste kontra-garancija, odnosno sve garancije koje prate ugovore o kupoprodaji, ugovore o građenju, itd.\nOvlašćenja za naplatu\nI druga sredstva obezbjeđenja


Radnički u svemu nadvisio goste iz Vranja i zasluženo do novih bodova | Pirot vesti\nPočetna/Sport/Radnički u svemu nadvisio goste iz Vranja i zasluženo do novih bodova\nPirot: Gradski stadion “Dragan Nikolić” 17 časova\nFK Radnički – FK Dinamo 2:0 (1:0)\nFK Radnički: Nikola Stepanović, Filip Stojanov (Stahinja Sokolov), Božidar Mančić, Filip Tolić, Nemanja Petrov, Bojan Dojkić, Darko Stojanović (Novak Petrović), Denis Ristov, Marko Petrović (Nemanja Mančić), Miodrag Kamenović, Filip Sekulić.\nU pravom derbi meču, po veoma toplom i sparnom vremenu, fudbaleri Radničkog sigurnom i požrtvovanom igrom uspeli su da nadigraju goste iz Vranja i zasluženo osvoje tri boda. Pobeda je mogla da bude i ubedljivija i da utakmica, praktično, bude rešena mnogo pre isteka 90. minuta, ali nekoliko vrlo zrelih šansi Radnički nije iskoristio.\nPobeda Radničkog i novoosvojeni bodovi su svakao najvažniji. Ali, ono što je, gotovo, jednako važno jeste da jedan sasvim izmenjen sastav Radničkog uliva poverenje. Još uvek nije sve na “svom mestu” , dobro bi došlo još neko pojačanje. Novajlija i debitant na današnjoj utakmici, golman, Stepanović, opravdao je poverenje. Sigurnim odbranama bio je dodatna sigurnost u odbrani “Belih”. Bez greške, pravovremenim intervencijama ovaj perspektivni Šapčanin uspeo je da u svom debiju sačuva mrežu. Ono što je, takođe, dobro jeste da fudbaleri iz omladinskog pogona potvrđuju da nisu slučajno u prvom timu. Filip Stojanov je to najavio još ranije, u prvoligaškoj konkurenciji, a danas je bio jedan od najboljih na terenu.\nMarko Vidojević je zadovoljan učinkom svojih fudbalera. “Beli” su dominirali u prvom delu igre, imali nekoliko šansi, a topovski udarac Sekulića u 26. minuta zaustavila je stativa. U pravo vreme domaći su poveli, na odličan pas Filipa Tolića, u 34. minutu golom Marka Petrovića, koji je nešto kasnije napustio igru zbog povrede. Gosti su tek pred kraj ozbiljnije zapretili, imali šut u prečku, a kada je sudija produžio utakmicu za 5 minuta krenuli su svim snagama na gol Stepanovića. U poslednjim sekundama utakmice, posle uspešno odbijenog napada Vranjanaca, na svojoj polovini terena loptu je prihvatio brzonogi Nemanja Mačić, pobegao svojim čuvarim iz iz trka šutirao na gol istračalog čuvara mreže gostiju. Lopta se odbija od stative na koju Mančić natrčava i šalje je u nebranjenu mrežu.\nBodovi su primarni kaže šef stručnog štaba Radničkog Marko Vidojević, ali je zadovolja i igrom svojih igrača po sparnom i teškom vremenu za igru.\n“Moramo konstatovati da smo u prvom poluvremenu propustili nekoliko izglednih prilika i pre i posle datog gola. Mogli smo da rezultatski mirnije privedemo utakmicu kraju, odnosno, sa boljom zalihom igrali bismo mirnije i sa manje stresa. Dinamo je poslednjih desetak minuta opteretio našu zadnju liniju, imali smo i sreću kada su pogodili prečku, ali sve u svemu moramo biti zadovoljni i samo da istaknem – čestitam igračima na zalaganju, na pobedi i korektnom ponašanju u jednoj korektnoj igri”-izjavio je Vidojević.\nRadnički teško do bodova zlata vrednih\nRadnički nastavlja "rasprodaju" bodova\nfk dinamo vranje fk radnički istaknuto marko vidojević


Porodica : Mario Puzo, Kerol Đino\nMario Puzo, Kerol Đino(autor)\nU "Porodici" ovaj neponovljivi pisac vraća čitaoca u Rim petnaestog veka, gde mu otkriva ekstravagantnost i spletke Vatikana onako sigurno kako je to svojevremeno uradio sa tajnama Mafije. U središ\ntu priče nalazi se Rodrigo Bordžija, Papa Aleksandar VI, čovek čija je pohlepa za moći, raskoši i ženama mogla da se meri jedino s njegovom ljubavi prema svojoj porodici. Okružen je svojom neobičnom decom - među kojima su lepa, samouverena, Lukrecija i strašni ratnik Cezare, Makijavelijev prijatelj i inspiracija. Njihove dramaticne priče čine simfoniju ljudskih osecanja i reagovanja, od ponosa preko ljubavi, izdaje i ljubomore, do smrtonosnog gneva. Vreme u kojem žive, mesto i likovi oslikani su u svoj svojoj veličini u sagi koja je večna koliko i savremena.


Windows se vraća u 90-te - Vesti i dešavanja u Vršcu (Vršac, Vrsac, Vršcu, Vrscu)\nIako ima dosta problema, i ne radi uvek kako treba, Windows 10 je veliki skok u odnosu na starije Microsoft-ove operativne sisteme Windows 95 i 98. Ako ste se ikada zapitali kako bi Windows 10 izgledao da je napravljen u prošlom veku, imaćete priliku da vidite u novom Windows 10- 1990s Edition.\nKoncept je predstavio YouTube kreator Kamer Kaan Avdan, koji se ranije bavio i verzijama Windows XP, Windows 95 i Windows 7, a razlika je u tome što je prethodno starijim verzijama operativnog sistema davao modernije odluke, da bi sada učinio suprotno, te je poslednju verziju Windows-a vratio u devedesete godine prošlog veka. Tako Start menu u okviru Windows 10 1990s Edition još uvek ima slična polja, ali sa ikonicama iz verzije 95/98, koje su za programe, ne aplikacije, te opcije poput MS-DOS Prompt, Minesweeper, Paint i Control Panel.\nU izradi videa korišćeni su VHS filteri, Edge je prikazan kako Yahoo pokreće modernom brzinom, Calculator i WordPad imaju one zaboravljene nijanse sive, nema Cortana-e, ali je Clippy tu da preuzme njena zaduženja. Jer kome treba Cortana kad je tu Clippy\nPrethodna: Predavanja u gradskoj biblioteci u Vršac\nSledeća: Zagajička brda devastirana u požarima


U toku pripreme za otvaranje novih zračnih linija – Majevica Online\nU toku pripreme za otvaranje novih zračnih linija\nObjavljeno 25. Novembra 2014. 22:11\nMeđunarodni aerodrom Tuzla priprema se za otvaranje novih zračnih linija, poboljšanje infrastrukture i zapošljavanje ljudi.\nDo juna naredne godine tuzlanska zračna luka postat će baza niskobudžetne kompanije “Wizz Air”, što će značiti povećanje broja putnika i letova.\n“Lijepo je vidjeti gužvu na Aerodromu u Tuzli. Ponosan sam na ono što je urađeno, jer prije samo dvije godine aerodromskom zgradom su letjeli golubovi, a sada broj putnika premašuje 100 hiljada na godišnjem nivou”, istakao je federalni ministar prometa i komunikacija Enver Bijedić.\nUpravo je modernizacija Aerodroma u Tuzli bila povod posjete federalnog ministra te resornog kantonalnog ministra Mustafe Isabegovića, koji su o poduzetim aktivnostima razgovarali s članovima Uprave.\nInače, broj putnika na Aerodromu Tuzla ove godine premašio je 110.00o, a do kraja godine taj broj će biti i veći. Trenutno iz ove zračne luke sedmično polijeće od deset do četrnaest aviona, a leti se za švedske gradove Malmö i Göteborg, njemački Dortmund, švicarski Basel i holandski Eindhoven.\nAerodromu sada predstoji uvođenje rasvjete radi poboljšanja uslova na pisti, zapošljavenje novih ljudi i produženo radno vrijeme u trajanju od pet sati ujutro do 23 sata.\nKantonalni ministar Isabegović potvrdio je da je Vlada Tuzlanskog kantona za tuzlansku zračnu luku u narednoj godini planirala izdvojiti milion KM.\n“Od juna naredne godine kada se uspostavi bazna stanica “Wizz Aira” broj putnika premašit će 250 hiljada, a sedmično će sa aerodroma letjeti 21 avion. Planirano je otvaranje i četiri nove linije. Putnici će moći birati između glavnog grada Norveške Osla, njemačkih Memmingena i Frankfurta te glavnog grada Švedske Stokholma”, rekao je v.d. direktor Međunarodnog aerodroma u Tuzli Rifet Karasalihović.\nUkidanjem aerdromske takse odlukom Ministarstva prometa i komunikacija FBiH stvorili su se uslovi za razvoj ove zračne luke, koja je trenutno, po broju putnika, druga u BiH.


U prijateljskoj fudbalskoj utakmici, odigranoj u Tavankutu, reprezentacija srpske manjine u Hrvatskoj savladana je od reprezentacije hrvatske manjine u Srbiji – 1:4 (1:1). Akteri i organizatori ovog zanimljivog meča jednoglasni su u oceni da je namera predstavnika manjina sa obe strane granice da i ovim izuzetno korektnim fudbalskim duelom bez rezultatskog značaja pošalju poruku kako žele bolje, iskrenije i stabilnije odnosne između dve zemlje i da bi manjine trebalo da predstavljaju most saradnje i povezivanja.\nZnačaj ovom susretu dali su i predstavnici dve države – izaslanici predsednika Republike Srbije i premijera Republike Hrvatske.\n– Mislim da ova utakmica ima drastično veći značaj od sportskog, da je danas poslata jasna poruka sportskog fer-pleja, ali i poruka tolerancije i mira, poruka onog pravog fer-pleja koji svako od nas treba da ima duboko u sebi – naglasio je ministar sporta i omladine Vanja Udovičić.\nAmbasador Republike Hrvatske u Beogradu Gordan Bakota kaže da je cilj da se omogući zajednicama, manjinama još bolja saradnja.\n– Oni su najbolji most Hrvatske i Srbije, sjajno je videti jednu jako fer utakmicu u dobrom raspoloženju – istakao je Bakota.\nUtakmica dve manjinske reprezentacije podržana je od strane oba saveza, Fudbalskog saveza Srbije i Hrvatskog nogometnog saveza. Organizatori meča su Sportsko rekreativno društvo Srba u Hrvatskoj, Zajedničko veće opština i Srpsko narodno veće s jedne, i Hrvatsko nacionalno veće i Udruženje fudbalske reprezentacije hrvatske manjine u Srbiji, s druge strane.\nOvo je bio drugi susret manjinskih fudbalskih reprezentacija Hrvata i Srba. Prva utakmica odigrana je sredinom juna 2016. godine u Vukovaru, kada su Hrvati iz Srbije bili uspešniji (4:0).


Obećanja za prvih sto dana vlade - Istinomer\nMilka Domanović 13. 10. 2017.\nPredstavljajući plan rada nove vlade, suštinski samo rekonstruisane, premijerka najčešće nije bila precizna i konkretna kada su rokovi u pitanju, iako nekoliko obećanja dolazi na naplatu već krajem godine. U danu kada Brnabić sumira rezultate rada u prvih sto dana mandata Istinomer podseća šta je sve Brnabić najavila za ovaj period i koliko je toga ispunila.\nPremijerka Ana Brnabić u Skupštini u danu kada je predstavljala ekspoze / Foto: Fonet/Nenad Đorđević\nJedno od dva obećanja za koje je eksplicitno rekla da će ispuniti u roku od 100 dana bio je Zakon o poljoprivrednom zemljištu.\n“U prvih 100 dana Vlade izmenićemo Zakon o poljoprivrednom zemljištu i time onemogućiti potpunu liberalizaciju prodaje poljoprivrednog zemljišta strancima. Predvidećemo dugačke vremenske rokove koje će morati da ispune i fizička lica – stranci i strana pravna lica – a sve ćemo usloviti dugoročnim prebivalištem u Srbiji ili dužim vremenom egzistiranja u APR-u.\nTime sprečavamo stupanje na snagu loših rešenja koja su Utvrđena Sporazumom o stabilizaciji i pridruživanju (SSP).”\nNakon oštrih kritika opozicije, zakon o poljoprivrednom zemljištu usvojen je krajem avgusta, zbog čega Brnabić dobija ocenu “ispunjeno”. Ovim propisom je, kako je objašnjeno, sprečena potpuna liberalizacija tržišta poljoprivrednim zemljištem, pre 1. septembra, kada su počele da važe odredbe Sporazuma o stabilizaciji i pridruživanju (SSP), kojima se prava građana zemalja EU o kupovini poljoprivrednog zemljišta izjednačavaju sa pravima državljana Srbije.\nZakon je promenjen tako da građani EU mogu da kupe najviše dva hektara poljoprivrednog zemljišta pod uslovom da najmanje deset godina žive u mestu gde žele da kupe zemlju, zatim da najmanje tri godine obrađuju zemljište koje žele da kupe, kao i da poseduju potrebnu opremu i mehanizaciju.\nPoslanici opozicije kritikovali su izmene zakona navodeći da će i posle usvajanja biti moguća prodaja poljoprivrednog zemljišta strancima. DJB je naveo da je najveći problem korišćenje državne poljoprivredne zemlje, koju lokalne samouprave daju u zakup domaćim i stranim tajkunima.\nDrugo obećanje za prvih sto dana vlade jesu izmene Zakona o finansijskoj porodici sa decom i Zakona o radu, koji još nisu usvojeni, zbog čega Brnabić dobija ocenu “neispunjeno”.\n“Nastavićemo da vodimo odgovornu politiku, tako što ćemo u prvih 100 dana rada Vlade utvrditi najhitnije mere populacione politike koje mogu dati rezultate. To će uključiti i povećanje finansijskih transfera usmerenih ka porodicama sa decom, kroz izmene i dopune Zakona o finansijskoj podršci porodici sa decom, ali i uspostavljanje ravnoteže između porodice i posla, kroz izmene i dopune Zakona o radu”, rekla je Brnabić.\nPodsećamo da je sadašnji ministar odbrane Aleksandar Vulin, koji je u prethodne dve vlade obavljao funkciju ministra za rad u više navrata obećavao izmene Zakona o finansijskoj pomoći porodicama sa decom. Prvo je tvrdio da će ovaj zakon biti usvojen do kraja 2014. ili najkasnije u prvom kvartalu 2015. Na leto 2015. Vulin je ponovo obećao da će se zakon naći pred poslanicima do kraja 2015, ali ni to obećanje nije održao. Nacrt je završen početkom 2016. i prošao je javnu raspravu, ali nikada nije stigao u skupštinsku proceduru.\nRokovi za izgradnju puteva i pruga\nPošto je u svom ekspozeu opštirno govorila o ekonomskim postignućima prethodne vlade sa kojom, kako je rekla, želi da ostvari kontinuitet, Brnabić je značajnu pažnju posvetila planovima za izgradnju i rekonstrukciju puteva i pruga. Neka od obećanja kada su u pitanju rokovi bila su i kontradiktorna, budući da je u jednom trenutku rekla da će autoput od Obrenovca do Preljine biti gotov do kraja godine, a drugi put da će biti završen u prvoj polovini 2018.\n“Do kraja ove godine imaćemo i više od 102 km autoputa na pravcu od Obrenovca do Preljine”, rekla je prvo Brnabić da bi kasnije kazala: “Uložićemo napore da u prvoj polovini naredne godine završimo 50.2 km autoputa i to deonice Obrenovac-Ub i Lajkovac-Ljig. To znači da ćemo tada imati preko 102 km autoputa na ovom pravcu, od Obrenovca do Preljine.”\nPodsećamo da su Vučić i resorna ministarka Zorana Mihajlović u više navrata obećavali da će Koridor 10 i Koridor 11 biti gotovi početkom 2017. godine, o čemu je Istinomer već pisao, da bi rok za autoput od Obrenovca do Preljine bio pomeren za kraj ove, a za Koridor 10 za prvu polovinu naredne godine.\nPreciznije rokove Brnabić je dala za projekte koji su u tom trenutku bili praktično gotovi, poput otvaranja dela takozvanog Y kraka na putu od mađarske granice ka Subotici.\n“U avgustu ove godine otvaramo i 5,5 km na ipsilon (Y) kraku Kelebija-Subotica.”\nPrema podacima Ministarstva građevinarstva, saobraćaja i infrastrukture, ranije dostavljenim Istinomeru, ova deonica od pet kilometara u poluprofilu (Kelebija-petlja “Subotica jug”) puštena je u saobraćaj 31. jula 2017, a svečano je otvorena u prisustvu ministarke Mihajlović u drugoj polovini avgusta, zbog čega Brnabić za ovo obećanje dobija ocenu “ispunjeno”.\nGovoreći o predstojećim radovima na prugama u Srbiji, premijerka je obećala i da će modernizacija pruge Beograd-Budimpešta, na delu Stara Pazova-Novi Sad, početi u julu.\n“Već u julu krećemo sa radovima na železničkom Koridoru 10 na deonici Stara Pazova – Novi Sad dužine 40,4 km, gde ćemo započeti izgradnju tunela i vijadukta, koje finansiramo iz ruskog kredita.”\nUmesto u julu, radovi na ovoj deonici počeli su 18. septembra. Ovo se ne može računati kao veliko kašnjenje, a radovi su svakako počeli u prvih sto dana vlade, zbog čega Brnabić dobija ocenu “ispunjeno”. Međutim, podsećamo da su različiti funkcioneri više puta obećavali da će radovi krenuti do kraja 2015, da bi zatim nekoliko puta pomerali rokove, o čemu je Istinomer više puta pisao ovde, ovde i ovde.\nInače, to je ista ona deonica za koju je trenutni predsednik, a tada premijer Aleksandar Vučić tvrdio da su radovi počeli – u dve uzastopne predizborne kampanje, 2016. i 2017, iako su radovi počeli tek ovog septembra.\nBrnabić je pred poslanicima u Skupštini za septembar najavila i novu liniju od Beograda do Pekinga, kada je takođe sve bilo ugovoreno. Očekivano – i ovo obećanje je “ispunjeno”, pošto je sredinom septembra Brnabić zajedno sa ministarkom Mihajlović dočekala prvi avion iz Kine za Beograd, sa stajanjem u Pragu.\nPremijerka je najavila i da bi sredinom sledeće godine trebalo da budu uvedeni i direktni letovi za Peking.\nBez roka o Zakonu o poreklu imovine\nMnogo važnih obećanja iz ekspozea predsednice Vlade ostalo je bez konkretnog roka, a među njima je i rok za Zakon o poreklu imovine, čije donošenje Vučić uporno najavljuje još od 2012, a čije se usvajanje još upornije odgađa, o čemu je Istinomer, takođe, pisao.\n“Zakon o poreklu imovine uvodi metod unakrsnog ispitivanja imovine. Tim pitanjima baviće se posebno obučeni pripadnici Poreske uprave”, rekla je Brnabić ne navodeći kada će ovo obećanje biti sprovedeno u delo.\nNajavila je da će u prvim mesecima rada Vlade biti usvojen i Zakon o Agenciji za borbu protiv korupcije, što je nedavno najavila i ministarka pravde Nela Kuburović.\nAfere obeležile prvih 100 dana vlade\nPored dva obećana zakona za prvih 100 dana vlade, od kojih je jedan usvojen, a drugi ne, Skupština je usvojila i Zakon o osnovama sistema obrazovanja i vaspitanja i Zakon o visokom obrazovanju, pri čemu je ovaj drugi usvojen bez rasprave, zbog nedostatka vremena.\nIstinomer je detaljno analizirao kako se dogodilo da jedan ovakav zakon bude promenjen bez rasprave i na Odboru za obrazovanje i bez rasprave u Skupštini i kako su Vlada i Ministarstvo prosvete preuzeli ključne poluge autonomije univerziteta.\nNaime, izgravanjem propisa i poslovnika Narodne skupštine vladajuća većina je iskoristila dosta vremena na papiru, ali ne i u stvarnosti, i tako onemogućila poslanike opozicije da predstave svoje amandmane na ovaj zakon.\nA koje su promene uvedene? Novim zakonom je predviđeno da Vlada, odnosno ministarstvo dobija presudni uticaj na Nacionalnu savet za visoko obrazovanje i Komisiju za akreditaciju, stručnim telima koja bi trebalo da budu nezavisna od dnevne politike.\nJoš jedan zakon izazvao je buru, ali ovoga puta u samoj vladi, a to je Zakon o rodnoj ravnopravnosti, koji nije dobio podršku svih ministarstava u vladi.\nMinistarka Zorana Mihajlović, koja je i predsednica Koordinacionog tela za rodnu ravnopravnost pred kraj avgusta je izjavila da je „spreman Nacrt zakona o rodnoj ravnopravnosti“ i da je taj zakon „u planu premijerke Ane Brnabić za prvih 100 dana rada Vlade Srbije“. Međutim, taj zakon još nije usvojen, pošto saglasnost nisu dali Ministarstvo odbrane i Ministarstvo rada, a ministar Zoran Đorđević je prvobitno tražio da se zakon piše iz početka, od čega se kasnije odustalo.\nI umesto da se suštinski raspravlja o zakonu i konkretnim rešenjima koja bi trebalo da poboljšaju položaj žena u Srbiji, u javnosti se više spekulisalo o sukobima u vladi. Brnabić je tada rekla da je dobro da postoji debata i da je potrebno usvojiti zakon koji će se kasnije primenjivati.\n„Ne možemo biti kao neke vlade u prošlosti koje, a ja sam toliko puta govorila o tome, koje donose zakon koji je BMW, a u stvarnosti pored tog zakona koji je BMW vozimo fiću“, rekla je Brnabić.\nTranskripti i odnos sa medijima\nJoš jedna od stvari koja je obeležila prvih 100 dana nove vlade jeste premijerkin odnos sa medijima. Mandat je otpočela aferom “transkripti”, nakon što je agencija Blumberg prenela njenu izjavu da ukoliko bude morala da bira između Rusije i EU, Srbija će izabrati EU. Kako bi uverila ruskog ambasadora da je njena izjava pogrešno interpretirana, Brnabić je Čepurinu, “na noge”, odnela transkript intervjua, što je izazvalo brojne negativne reakcije u javnosti zbog toga što takav odnos prema ambasadoru strane zemlje deluje prilično ponižavajuće za premijerku jedne suverene zemlje.\nNakon što je KRIK objavio priču o stanu ministra odbrane Aleksandra Vulina, koji tvrdi da mu je više od 200.000 evra pozajmila ženina tetka iz Kanade i da je novac unosio više puta, po devet hiljada, njegov Pokret socijalista krenuo je u žestoku kampanju protiv ovog portala i njegovog urednika Stevana Dojčinovića, optužujući ga da je strani plaćenik i narkoman.\nUpitana da prokomentariše ovaj slučaj i odnos zvaničnika prema medijima, Brnabić je izjavila da razume “emotivnu reakciju”. “Taj portal nije ni policija, ni tužilaštvo i taj sukob nije sukob u kojem učestvuje Vlada Srbije“, izjavila je tada Brnabić.\nPoslednji u nizu “gafova” predsednice Vlade opet se odnosi na medije. Naime, Brnabić se upitala koji su to novinari koji se plaše da kažu nešto protiv Vlade i Vučića, a onda se požalila na negativan kliping, naročito četvrtkom kada izlaze nedeljnici.\nNekoliko dana kasnije u Evropskom parlamentu izjavila je da u Srbiji nema “objektivnog novinarstva, jer je jako malo objektivnih novinara”, nakon komentara pojedinih poslanika da je stanje slobode medija u Srbiji zabrinjavajuće.\nBrnabić je objasnila da ima medija koji su naklonjeni vladi, ali i onih koji su protiv vlade. Zanimljivo je što u medije protiv vlade ubraja i one koji pišu protiv vlade, kako kaže, na osnovu činjenica.\nIstinomer će, kao i do sad, nastaviti da prati rad i obećanja javnih zvaničnika isključivo na osnovu činjenica. Sledeći presek rezultata rada vlade na čelu sa Brnabić radićemo na kraju godine.\n100 dana Vlade Ana Brnabić ekspoze obećanja Vlada Srbije


Srbija traži saglasnost Rusije za sporazum sa Kosovom - Infosvijet\nSrbija traži saglasnost Rusije za sporazum sa Kosovom\nSrbija traži saglasnost Rusije za sporazum koji bi trebalo da postigne sa Kosovom, izjavio je u intervjuu za Glas Amerike Paul Stronski, stručnjak za Rusiju i Euroaziju Karnegijevog instituta za mir u Washingtonu.\nTo je, ukazuje Stronski, mogla biti tema tokom susreta predsjednika Rusije i Srbije Vladimira Putina i Aleksandra Vučića, na Forumu “Pojas i put”, koji je održan u Pekingu – uoči samita u Berlinu.\nTakođe, predsjednik Srbije je, računajući na snagu kineskog veta u Savjetu bezbjednosti Ujedinjenih nacija, svoje viđenje dijaloga sa Kosovom želio da predstavi i kineskom predsjedniku Si Đinpingu, ukazuje Stronski.\n“Ako Kosovo i Srbija postignu sporazum srpskim vlastima će biti potrebno da uvjere Rusiju da se saglasi sa tim rješenjem. Trenutno su u porastu nacionalističke tenzije i predsjednik Srbije ne želi da djeluje kao da se u manjem intenzitetu zalaže za nacionalne interese Srbije – nego što to čini Rusija. Tako da vlasti Srbije žele da se uvjere da postoji Putinovo saglasje“, izjavio je Stronski.\nPrema njegovom mišljenju, izostanak te saglasnosti bi Srbiju mogao koštati ruske podrške u mnogim drugim pitanjima, a sa druge strane Rusija bi takvu situaciju mogla koristiti za izazivanje problema u odnosima sa zemljama zapada. Sve to naravno, ukoliko su srpske vlasti i svi koji stoje iza nje u potpunosti sigurni da sporazum treba postići, kaže Stronski. On je rekao i da nije siguran šta bi za Srbiju, kada je o Kosovu riječ, mogla biti konkretna korist od Kine. Kina je geografski veoma udaljena u odnosu na Srbiju. Tako da, uz izuzetak članstva u Savjetu bezbjednosti Ujedinjenih nacija, nije odigrala značajnu ulogu u, ne tako davnim, događanjima na Balkanu posljednjih dvadeset godina. Mislim da se to mijenja – što pokazuju značajna sredstva koja Kina odvaja širom svijeta prateći sopstvene interese. Uprkos tome što uticaj Kine u Evropi i na Balkanu značajno raste ne mislim da ta zemlja igra značajnu ulogu u aktuelnim pregovorima Srbije i Kosova, istakao je Stronski.\nMeđutim, predsjednik Srbije je – imajući u vidu značajnu ulogu Kine u Savjetu bezbjednosti – kineskog predsjednika želio da upozna sa svojim viđenjem dosadašnjeg toka pregovora Srbije i Kosova, dodao je on. Pogotovo u momentu kada se sastajao sa ruskim predsjednikom Vladimir Putin, prema njegovom mišljenju, ima mnogo više uticaja na politiku Srbije nego kineska strana i taj uticaj je tokom godina jačao zbog sposobnosti Rusije da u dijelu međunarodne javnosti blokira priznavanje nezavisnosti Kosova, posebno u Ujedinjenim nacijama (UN), ali i u drugim međunarodnim forumima. To je jedna od glavnih osnova srpsko – ruskog partnerstva i, da kažemo prijateljstva, u posljednjih deset godina.\nTo svakako daje ruskim kompanijama i ruskoj Vladi dosta mogućnosti da jačaju svoj uticaj u zemlji. Trenutno djeluje kao da će između Srbije i Kosova biti postignuta neka vrsta dogovora. Svakako izgleda da su dvije strane bliže sporazumu nego ikada ranije, istakao je Stronski i ocijenio da takvi signali trenutno više dolaze sa srpske strane.\nUznemirujući video smrti fudbalera: Boban je samo pao, ljekari ga oživljavali, a…


Predsednik Vučić prisustvovao primopredaji medicinske opreme koju Kraljevina Norveška i EU doniraju Republici Srbiji | Predsednik Republike Srbije\n30.04.2020. - 12:43\nPredsednik Vučić prisustvovao primopredaji medicinske opreme koju Kraljevina Norveška i EU doniraju Republici Srbiji\nPredsednik Republike Srbije Aleksandar Vučić danas je sa ambasadorom Kraljevine Norveške Jernom Eugenom Jelstadom i šefom Delegacije EU u Srbiji ambasadorom Semom Fabricijem prisustvovao primopredaji medicinske opreme neophodne za borbu protiv zarazne bolesti KOVID-19, koju su Kraljevina Norveška i Evropska unija donirali Republici Srbiji.\nPredsednik Vučić istakao je da će ova pomoć znatno ojačati kapacitete zdravstvenog sistema Srbije i da će donirana oprema značajno pomoći u borbi protiv bolesti KOVID-19, ali će značiti i nakon epidemije.\n"Mnogo hvala i EU i Norveškoj. Uložili ste velike napore za ovu pomoć i građani Srbije će ovo ceniti. Ovo je za nas veoma važno i, da budemo iskreni, reč je o veoma vrednoj opremi", rekao je predsednik Vučić i dodao da je i Srbija uložila mnogo novca u nabavku opreme, jer se borimo i brinemo za živote ljudi.\n„Srbija će zahvaljujući donaciji Norveške i EU dobiti 120 respiratora i 100 posebnih monitora za borbu sa KOVID-19. Srbija je spremna za eventualni drugi talas epidemije, pošto smo uspeli sebe da obezbedimo, ali i da pomognemo drugima“, izjavio je predsednik Vučić i istakao da ništa od toga ne bismo uspeli da nije bilo velike pomoći naših prijatelja. On je najavio da će Srbija u budućnosti, pored gradnje kliničkih centara, ulagati i razvijati zdravstveni sistem i da sva oprema, koja je nabavljena, neće ostati u Beogradu, Nišu i Novom Sadu, već da će biti raspoređena u druge gradove širom Srbije.\n„Želimo da imamo neuporedivo viši nivo zdravstvene zaštite nego što smo imali do juče. Ponosićemo se našim zdravstvenim sistemom u budućnosti“, poručio je predsednik Vučić i zahvalio EU i Norveškoj na veoma važnoj donaciji. On je istakao da postoji veliko prijateljstvo između Srbije i Norveške, kao i srpskog i norveškog naroda, koje spaja sličan mentalitet i emocije.\nŠef Delegacije EU u Srbiji ambasador Sem Fabrici istakao je da je Evropska unija uz Srbiju od prvog dana borbe sa bolesti KOVID-19 i naveo da je prvi ugovor potpisan sa Srbijom još 20. marta, po kojem je EU pokrila troškove transporta više kargo aviona, do danas njih 12, koji su dopremili 500 tona opreme. On je rekao da je 3. aprila , zajedno sa UNOPS-om, potpisao sa ministarkom Jadrankom Joksimović, ugovor vredan 4,9 miliona evra, za pokrivanje transportnih troškova, ali i za nabavku preko potrebne medicinske opreme širom sveta.\n“Naša donacija se nije odnosila samo na respiratore. Podrazumevala je 130 trijažnih kontejnera koji su širom Srbije postavljeni ispred bolnica, zatim maske, beskontaktni toplomeri, reagensi… Sve je to dolazilo u aprilu i dolaziće tokom maja”, rekao je ambasador Fabrici. On je dodao da je juče, u okviru priprema za sastanak lidera Zapadnog Balkana i EU, Evropska komisija predstavila znajčajan paket finansijske pomoći od 3,3 milijarde evra, u vidu donacija i pomoći ne samo zdravstvu, već i oporavku ekonomije, u saradnji sa EIB.\n“Hvala predsedniku Vučiću na rečima zahvalnosti za sav posao koji EU radi ovde, kao i UNOPS-u, ali i Norveškoj, koja je deo velike evropske porodice. Danas je dobar dan, dan solidarnosti i saradnje“, poručio je šef Delegacije EU u Srbiji.


Naše zrno – Najbolji novi brend u 2013. - Tvojih5minuta\nNaše zrno – Najbolji novi brend u 2013.\nNa svečanosti u Jugoslovenskom dramskom pozorištu večeras su proglašeni pobednici jubilarne 10. akcije „Najbolje iz Srbije“. Brend „Naše zrno“ kompanije Don Don je pobednik u kategoriji „Najbolje uvođenja novog brenda“. Ove godine u akciji je učestvovalo 175 brendova, a proglašeno je 23 pobednika za 2013. godinu, kao i najbolji robni i korporativni brend u protekloj deceniji.\nNa svečanosti u Jugoslovenskom dramskom pozorištu, kojoj je prisustvovao i potpredsednik vlade Rasim Ljajić, predsednik Privredne komore Srbije Željko Sertić je rekao da se promocijom najboiljih brendova jača nacionalni brend i jača slika Srbije u svetu, njena tržišna pozicija i ugled u inostranstvu.\n„Naša misija je u dve reči: podrška privrednicima i pouzdano partnerstvo države sa privrednicima“,rekao je predsednik PKS. Privrednog razvoja ne može biti bez investicija i one se ne mogu silom dovesti u Srbiju, već svežim idejama u poslovanju, istakao je Sertić i dodao da što uspešniji budu naši naučnici i kreatori novih ideja, to će i privreda biti uspešnija.\nSertić je naveo da je ove godine za nagradu „Najbolje iz Srbije“ kandidovano preko 50 odsto kandidata više nego prošle godine, a istoimeni sajt je posetilo više od 100.000 ljudi i za kandidate za nagrade glasali su i ljudi van Srbije.\nPovodom ove prestižne nagrade za brend „Naše Zrno“, Nenad Đorđević, direktor marketinga i razvoja kompanije Don Don, je izjavio da je velika čast biti u društvu najboljih.\n„Nagradu za najbolji novi brend u 2013. doneli su nam potrošači, stručna javnost, naši rezultati i radnici kompanije Don Don, a to nam govori da radimo pravu stvar. Ujedno, statua koju sada držim u rukama obavezuje nas da sa još više snage i želje nastavimo ovim putem dalje. Ova nagrada je i svojevrsno priznanje za pekarsku industriju Srbije, jer nedvosmisleno pokazuje da se nešto veliko i pozitivno desilo u ovoj grani“. Đorđević je naglasio da je uvođenje brenda trka na duge staze, a da je „Naše zrno“ na samom početku. „Ipak, na liderskoj smo poziciji, i učinićemo sve da tu i ostanemo“, poručio je Đorđević.\nMetalac je proglašen za najbolji korporativni brend u prethodnih deset godina, a Plazma za najbolji robni brend u prethodnoj deceniji.\nNagrađeni su i Mamas biskvit haus (Mammas Biscuit House – najbolji lokalni brend), Premia (najbolja trgovinska robna marka). Najbolji inostrani korporativni brend koji posluje u Srbiji je Koka kola helenik (Coca Cola Hellenic), a najbolje uvođenje stranog brenda na tržište Srbije je Gazprom petrol stejšns (stations).\nDesetu, jubilarnu akciju „Najbolje iz Srbije“ organizovala je Privredna komora Srbije u saradnji sa Ministarstvom spoljne i unutrašnje trgovine i telekomunikacija i dnevnim ekonomskim listom „Privredni pregled“.


Otpale četiri prijave za Republičkog javnog tužioca, Zagorka Dolovac za sada jedini kandidat - Izazov\nOtpale četiri prijave za Republičkog javnog tužioca, Zagorka Dolovac za sada jedini kandidat\nRadio-televizija Srbije\t 11. juna 2021. 16:23\nNaime, jedan od kandidata je na sopstveni zahtev povukao kandidacionu prijavu, jedna prijava je odbačena kao neblagovremena, a dve kao nepotpune, rečeno je Tanjugu u Državnom veću tužilaca.\nSamo prijava aktuelnog Republičkog javnog tužioca Zagorke Dolovac ispunjava uslove za kandidovanje, a ona je, inače, u ponedeljak predstavila Program organizacije i unapređenja rada javnog tužilaštva za period od 2022. do 2028. godine.\nDVT navodi da je prijava Dragane Obrenović iz Užica, odbačena kao neblagovremena, dok je za prijave koje su podneli Svetlana Tekić iz Beograda i Miodrag Mali iz Novog Sada, Komisija DVT za utvrđivanje blagovremenosti i potpunosti podnetih prijava utvrdila da ne ispunjavaju uslove za kandidovanje koji su predviđeni Poslovnikom o radu DVT, a s obzirom da nisu dostavili konkursnu dokumentaciju koja je propisana kao obavezna, shodno članu 50 Poslovnika.\nO odbacivanju prijava podnosioci su obavešteni službenim putem uz pouku o pravnom leku u vidu mogućnosti ulaganja prigovora Državnom veću tužilaca u roku od tri dana od dana prijema odluke, napominju u ovom Veću.\nUkoliko prigovori na odluku Komisije budu podneti, o njima će odlučivati Državno veće tužilaca, a zatim Veće utvrđuje rang listu kandidata, pa konačnu rang listu kandidata.\nNakon toga, prema odredbama Zakona o Državnom vecu tužilaca ono utvrđuje listu kandidata za izbor Republičkog javnog tužioca koju dostavlja Vladi.\nRepubličkog javnog tužioca bira Narodna skupština na predlog Vlade i njegov mandat traje šest godina.\nDivlja gradnja preti da ugrozi Nacionalni park Tara – podneto šest…\nEparhija raško-prizrenska: Zabrinuti zbog zabrane vernicima da posete…


Novi "nonpejeper" traži veću ulogu ZB u kreiranju budućnosti\nNovi „nonpejeper“ traži veću ulogu ZB u kreiranju budućnosti\nTanjug 3. juna 2021. 12:32\nBRISEL – Vlade Višegradske grupe i Austrije sačinile su nezvanični dokumet kojim pozivaju EU da na „svrsishodan i kreativan“ način uključe partnere sa Zapadnog Balkana u razgovore o budućnosti Evrope.\n„Non pejper“, u koji je Tanjug imao uvid, konstatuje da je budućnost Evrope „zajednička budućnost sa zapadnobalkanskim partnerima“, a da je njihovo učešće u Konfrenciji o budućnosti Evrope „ključno“.\nNaglašava se i da se teme predviđene za Konfrenciju „preklapaju“ sa prioritetima Zapadnog Balkana.\n”Verujemo da je učešće aktera sa Zapadnog Balkana u svih pet tematskih celina, predviđenih za debatu u okviru Konfrencije i budućnosti Evrope, značajno, posebno u onim oblastima koje imaju direktan uticaj na buduće generacije. Imperativ je da sadašnje i buduće članice EU rade zajedno na postizanju rezultata”, navodi se u tekstu dokumeta.\nVlade višegradske četvorke – Mađarske, Slovačke, Poljske, Češke kao i Austrije važe za zemlje članice koje snažno podržavaju proširenje EU na Zapadni Balkan.\nZvanična Budimpešta više puta je ukazivala na činjenicu da je\n„nedopustivo“ usporavanje pristupnih pregovora Srbije.\nMađarski poslanik u Evropskom parlamentu, Andor Deli, za Tanjug je rekao da je inicijativa za uključivanje Zapadnog Balkana u razgovore o budućnosti EU „dobra poruka za građane regiona“.\n„Oni bi, nalik građanima zemalja članica EU, mogli da kažu svoje mišljenje i bili bi već sada aktivno uključeni u kreiranje pravca razvoja budućnost EU”, ocenio je Deli.\nZa razliku od ranijih ”nonpejepera” o Zapadnom Balkanu koji su poslednjih meseci „navodno“ upućivani Briselu, ovaj poslednji se ne bavi pitanjima granica i bilateralnim i unutrašnjim problema zemalja Zapadnog Balkana, već na sveobuhvatan način nedvosmisleno govori o EU bućnosti regiona.


Vojnovič: Obe strane moraju da učine sve što je u njihovom najboljem interesu\n13 februar, 2008\nDan državnosti Republike Srbije, 15. februar, ove godine je u prestonici SAD, u Vašingtonu, obeležen nekoliko dana ranije. Atmosferu na dobro posećenom prijemu, je međutim, obojila nezaobilazna tema ovih dana – nezvanično najavljeno proglašenje nezavisnosti Kosova. Naša koleginica Marija Mitić, pripremila je izveštaj o ovom događaju.\nSkupu povodom proslave Dana državnosti i Dana vojske Srbije, u otmenom hotelu nadomak Bele kuće, Sent Rižisu, prisustvovalo je više od stotinu eminentnih pripadnika srpske dijaspore, kao i ličnosti iz političkog života Vašingtona i predstavnici diplomatskog kora.\nDomaćin proslave, ambasador Ivan Vujačić je u obraćanju gostima istakao važna politička i ekonomska dostignuća Srbije od 2000. godine, odnosno od pada Slobodana Miloševića i podsetio da je Srbija izabrala put demokratije. Povukavši paralelu između SAD i Srbije, Vujačić je uporedio dve zemlje i skrenuo pažnju da Srbija, kao i Amerika u vreme vladavine Abrahama Linkolna u drugoj polovini 19. veka, samo želi da sačuva svoj suverenitet i integritet, zaključivši da se takav stav neće promeniti.\nAmerički senator iz Ohaja, Džordž Vojnovič, inače član srpskog kokusa u Kongresu, je u pozitivnom tonu pričao o odličnima vezmaa u oblasti vojne saradnje i ponude NATO alijanse da se Srbija uključi u Partnerstvo za mir. Međutim, kada smo ga upitali na koji će način eventualno proglašenje nezavisnosti Kosova uticati na bilateralne odnose dve zemlje, nije bio toliko optimističan.\n«Siguran sam da će doći do zatezanja odnosa, međutim ono što ja pokušavam da predočim našoj vladi je da treba da nastavimo da podržavamo Srbiju, i da ne smemo da dozvolimo da bilo šta sa naše strane utiče na bilateralne odnose. Veoma sam zabrinut, međutim jer se stvari uvek mogu gledati sa negativne strane, ali se je lično trudim da budem optimista.»\nSenator Vojnovič i dodaje da i pored svih njegovih napora, nije uspeo da utiče na promenu politike predsednika Buša o pitanju budućeg statusa Kosova.\n«Nisam uspeo da utičem na to jer je odluka već bila doneta. Jedini moj uspeh je što sam usporio taj proces, s obzirom da su SAD bile spremne da priznaju nezavisnost još prošle godine. Smatram da obe strane moraju da učine sve što je u njihovom najboljem interesu,» zaključuje Vojnovič.\nZvanični stavovi Srbije i SAD povodom očekivanog proglašenja nezavisnosti Kosova ostaju nepromenjeni.


Ništa od novih mjera, samo će biti povećane kazne – News Portal\nNišta od novih mjera, samo će biti povećane kazne\n08/07/2020 08/07/2020 Bella CazinOstavite komentar na Ništa od novih mjera, samo će biti povećane kazne\nPodsjetio je da sve mjere suzbijanja širenja virusa korona ostaju na snazi do 20. jula\nU Republici Srpskoj neće biti uvedene nove mjere suzbijanja širenja koronavirusa, ali će biti povećane kazne za one koji se ne pridržavaju mjera koje su na snazi – rekao je entitetski premijer Radovan Višković.\n– Prema neodgovornim bit će primjenjivane zakonski propisane sankcije – rekao je on i dodao da je više od 80 posto građana RS poštovalo propisane mjere i ne mogu biti taoci neodgovornih, koji treba da budu sankcionisani.\nKazao je i da se lokacija stare zgrade hirurgije u Banjoj Luci priprema za kovid bolnicu, kao i objekti u Bijeljini i Istočnom Sarajevu, ukoliko bude potrebno za njima u narednom periodu, posebno na jesen, a bit će osigirana i potrebna količina zaštitne opreme.\nPodsjetio je da sve mjere suzbijanja širenja virusa korona ostaju na snazi do 20. jula, a da je odgovorno ponašanje svakog pojedinca najefikasniji način zaštite čitave zajednice.\nKazao je da očekuje imenovanje novog direktora policije RS, jer dosadašnji Darko Ćulum preuzuma čelnu funkciju u Agenciji za istrage i zaštitu (SIPA).\n– Nadam se da ćemo u skladu s procedurama doći u sitaciju da Nezavisni odbor predloži novog direktora policije – rekao je Višković novinarima u Banjoj Luci.\nNakon sastanka s predstavnicima Udruženja roditelja prijevremeno rođene djece u RS “Mrvice”, rečeno je da je Kabinet predsjednika Vlade RS donirao 50.000 KM ovom udruženju za nabavku aparata za liječenje retinopatije kod prijevremeno rođene djece.\nOznačeno koronavirusRadovan ViškovićRS\nUpozorenje: Prikrivaju se simptomi i kontakti sa zaraženima\nBrazilski predsjednik nakon što se zarazio: Koronavirus je kao kiša, na kraju se svi pokvase\nKoronavirus potvrđen kod još 12 osoba u BiH\n18/05/2020 18/05/2020 Bella Cazin\n21/07/2020 21/07/2020 Bella Cazin\n28/03/2020 28/03/2020 Bella Cazin


Izneti veoma važni detalji\nBudući da Amerika ima daleko snažniju flotu nego Rusija, ruske snage u slučaju eventualnog konflikta primorane su na odbranu koja će se vršiti uglavnom sa kopna, smatra zamenik predsednika Ruske akademije nauka i doktor vojnih nauka Konstantin Sivkov.\nPrema njegovim rečima, potrebno je tražiti najbolja moguća strateška rešenja kako bi se sa postojećom flotom odbranila akvatorija u blizini ruskih granica. On je istakao da je >> Pročitaj celu vest na sajtu SrbijaDanas.com << uspeh slabije flote i te kako moguć ukoliko je podržana moćnim obalskim kompleksima kojima Rusija trenutno raspolaže.\nKao primer naveo je obalske raketne sisteme koje mogu biti opremljene raketama "Kalibr", "Oniks" i "Cirkon", koji su u stanju da pogode ciljeve na udaljenosti od preko 300 kilometara, što bi inače predstavljala okvirna udaljenost američkih nosača aviona ukoliko je njihov cilj vazdušni napad na unutrašnjost ruske teritorije.\nPojasnio je da domet američke avijacije na nosačima aviona ne može biti veći od 700 kilometara, što znači da bi američka flota morala da se približi ruskim obalama, i tako bila u dometu ruskih raketa.\n13:56: Slavko Simić osvojio najviše glasova od svih poslanika Srpske l...\n13:56: GSP u subotu organizuje dodatne polaske i zglobne autobuse zbog Z...\n13:56: Počelo godišnje zasedanje kineskog političkog saveta\n13:56: Sinhronizovana animacija "DUŠA" stigla je na veliko platno, a mi...\n13:56: Radnički preskočio pančevački Dinamo na putu ka završnom tur...\n13:55: Novi Pazar: Komplikuje se epidemiološka situacija\n13:53: Balkan, reke i zagađenje: Satelitski snimak – kod Višegrada i...\n13:53: Ekonomsko-socijalni ciljevi EU do 2030 , ni pomena o proširenju\n13:53: Lane najmanje nezaposlenih i korisnika naknade od 2005.\n13:53: PREKVALIFIKACIJE, DOŠKOLOVAVANJE, KVALITETNA RADNA MESTA Ovo su ...\n13:53: MEGAN UDARILA NA KRALJEVSKU PORODICU "Ne možemo Hari i ja da ću...\n13:52: DA LI PUN MESEC ZAISTA UTIČE NA LJUDE? Vekovima ga krive ga za u...\n13:51: Portugalci našli rešenje, stižu u Srbiju u najjačem sastavu\n13:51: Buongiorno Italia: Milan šlajfuje, Inter zahvaljuje, Atalanta le...


Zorana Mihajlović u razgovoru sa bugarskim ambasadorom:"Povezaće nas Koridor 10 i pruga Niš-Dimitrovgrad" - Pirot Plus Online\nZorana Mihajlović u razgovoru sa bugarskim ambasadorom:"Povezaće nas Koridor 10 i pruga Niš-Dimitrovgrad"\n07. novembar 2016. 13:28 Društvo Pirot Plus Online\nPotpredsednica Vlade Zorana Mihajlović razgovarala je sa novim ambasadorom Bugarske Radkom Vlajkovom o mogućnostima za saradnju na infrastrukturnim projektima.\n"Srbija i Bugarska su dve tranzitne zemlje koje svoje, inače dobre bilateralne odnose, mogu dodatno da unaprede, posebno kroz razvoj saradnje u oblasti saobraćaja i energetike", rekla je Mihajlovićeva.\nPotpredsednica Vlade je, kako je saopšteno iz njenog kabineta, u kontekstu boljeg povezivanja dve zemlje posebno istakla značaj završetka izgradnje Koridora 10 i modernizaciju pruge Niš-Dimitrovgrad.\nMihajlovićeva i Vlajkov su razgovarali i o ubrzanju procedura na železničkim graničnim prelazima između dve zemlje, koje će doprineti boljem saobraćajnom povezivanju dve zemlje, ali i olakšati tranzit regiona.\nAmbasador Vlajkov rekao je da Bugarska podržava evropski put Srbije i da je spremna da je na tom putu podrži i prenošenjem svojih iskustava i pružanjem tehničke pomoći.\nVlajkov je ocenio da se dobri odnosi dve zemlje mogu dodatno unaprediti proširenjem saradnje u oblasti infrastrukture i saobraćaja, navedeno je u saopštenju.\nKada je reč o izgradnji Koridora 10, treba da bude izgradjeno 28,7 kilometara autoputa kroz Grdeličku klisuru, 20 kilometara deonice Prosek- Crvena reka, 16 kilometara Staničnje-Pirot, 14 kilometara Pirot Istok- Dimitrovgrad, osam kilometara Obilaznica Dimitrovgrad i četiri kilometara preostalog dela na deonici Čiflik - Staničenje.\nCeo putni Koridor 10 treba da bude izgradjen do kraja 2016. ili najkasnije početkom 2017. godine.\nMapa Srbije i Koridori 10 i 11. Sa dinamikom završetka radova .


OHR PONOVNO SAOPĆIO DA BUDIMIR PONIŠTI ILI IZMIJENI ODLUKU O SMJENI MINISTRA FINANASIJA\nUred visokog predstavnika (OHR) u Bosni i Hercegovini i dalje smatra da predsjednik Federacije BiH Živko Budimir treba da poništi ili izmijeni odluku od 3. januara 2014. tako da osigura da federalni ministar finansija nastavi vršiti funkciju sve dok ne bude imenovan njegov nasljednik ili dok sud ne odluči drugačije, saopćeno je danas iz OHR-a.\n“Ministar finansija FBiH ima ključnu ulogu i njegovo odsustvo utiče na funkcioniranje svih institucija u Federaciji a i šire. Iako bi se mogli poduzeti koraci da se popune neke pravne praznine, takva procedura mogla bi potrajati i ne bi rezultirala sveobuhvatnim rješenjem koje bi osiguralo potpuno funkcionalnog kako ministra tako i Ministarstvo finansija.\nKako je naveo Međunarodni monetarni fond, provedba ekonomske politike dogovorene u okviru stand-by aranžmana također je suštinski uvjetovana postojanjem potpuno funkcionalnog ministra i Ministarstva finansija u Federaciji BiH”, naglašava OHR.\nOdluka predsjednika, ukoliko ne bude promijenjena, stoga će imati ozbiljne posljedice na funkcioniranje institucija Federacije BiH i na sposobnost Bosne i Hercegovine u cjelini da ispuni obaveze prema građanima i povjeriocima, navodi OHR.\nIzvor: Fena (10. januar 2014.)


Gde se to u gradu trenira sa uživanjem? - WANNABE MAGAZINE\nGde se to u gradu trenira sa uživanjem?\nDa li ste znali da u Beogradu postoji mesto u kome se svakog dana slave zdrave navike? Nedaleko od srca grada, na Autokomandi, nalazi se Fitness Centar Pit Gym u kome se zaboravljaju problemi i gde se svaki trenutak koristi za jačanje duha i tela.\nStručni tim licenciranih trenera i fitness instruktora sa dugogodišnjim iskustvom, kao i prostor od preko 500 kvadratnih metara koji je opremljen najsavremenijom opremom za vežbanje, imaju za cilj da svojim klijentima pruže najbolje. Nakon treninga, bilo da ste odabrali teretanu ili fitness zonu, sačekaće vas sauna za opuštanje i protein bar, gde možete dobiti savete ili režim ishrane od nutricioniste.\nU ponudi se nalaze porodični, kompanijski i mnogi drugi paketi koji vam obezbeđuju popuste. Za koji god program da se odlučite, personalne ili vođene treninge, aerobik, pilates ili zumbu, možete biti potpuno sigurni da ćete u svakom trenutku imati trenera na raspolaganju. Probni trening je besplatan i zato dođite i uverite se da je u Fitness Centru Pit Gym vežbanje zaista uživanje i to je ono što ovaj fitness centar izdvaja od drugih.\nUz program personalnih treninga koji su trenutno na popustu na poklon dobijate sportski lekarski pregled, a nakon toga i program ishrane i suplementacije.\nFitness Centar Pit Gym trenira šampione i zato je naša misija da vam osiguramo uspeh, dobro raspoloženje, kao i izgled kojim ćete biti zadovoljni.


Udruženje Sigurne staze 19.05.2021.\nOrganizacija Sigurne staze predstavila je rezultate istraživanja o stanju urbanističke, saobraćajne i pešačke infrastrukture za ranjive učesnike u saobraćaju na teritoriji grada Bora i dala preporuke za njihovo unapređenje.\nIstraživanje je realizovano na osnovu ankete koju je popunilo 318 ispitanika, a među njima je veliki procenat građana nepovoljno ocenio infrastrukturu za ranjive učesnike u saobraćaju (pešaci, starija lica, osobe sa invaliditetom, biciklisti itd.) na teritoriji grada Bora. Rezultati istraživanja pokazuju da su ispitanici ne samo nisko ocenili urbanističku, saobraćajnu i pešačku infrastrukturu u samom Boru, već i u okolnim naseljima.\nJedan od ključnih razloga za lošu ocenu stanja bezbednosti saobraćaja u Boru može biti povezan sa lošim ocenama građana o postupanju vozača prema ranjivim učesnicima u saobraćaju. Najveći procenat ispitanika (37%) postupanje vozača ocenjuje kao dovoljno, a 27% je dalo ocenu nedovoljno.\nPraksa u svetu je pokazala da urbanističko planiranje gradova koje je usmereno ka povećanju bezbednosti ranjivih učesnika u saobraćaju doprinosi povećanju celokupnog nivoa bezbednosti saobraćaja. Najveći procenat građana Bora podržava formiranje zona 30, zona usporenog saobraćaja, pešačkih zona i sigurnih staza koje mogu obezbediti sporije kretanje vozila u gradu i podstaći aktivnije vidove prevoza.


Jedro | Bar, Crna Gora - Saopštenje za javnost Odbora direktora DOO „Regionalni vodovod Crnogorsko primorje”\nUstavni sud Crne Gore je po drugi put donio odluku kojom je ukinuo odluku Vrhovnog suda CG i potvrdio ispravnost stavova DOO „Regionalni vodovod Crnogorsko primorje”.\nDo ovog sudskog postupka je došlo jer je suprotno Ugovoru između Regionalnog vodovoda i Strabag AG, suprotno pravilima i standardima međunarodnog i domaćeg arbitražnog prava, priznata odluka neugovorenog, a samim tim i nenadležnog arbitražnog vijeća MTK iz Pariza.\nRegionalni vodovod je o navedenom blagovremeno informisao Vladu Crne Gore i resorna ministarstva. U skladu sa tim, Odbor direktora Regionalnog vodovoda je na XXXI sjednici odlučio da se u vezi Odluke Ustavnog suda CG obrati javnosti.\nUstavni sud CG je zaključio, potvrdjujući dakle stav Regionalnog vodovoda, da je Vrhovni sud CG povrijedio ustavom zagarantovano pravo na pravično suđenje i pristup sudu iz razloga što nije meritorno odlučio po reviziji Regionalnog vodovoda izjavljenoj protiv odluke Apelacionog suda CG, a koje pravo je zajamčeno članom 32 Ustava CG i članom 6 stav 1 Konvencije o zaštiti ljudskih prava i osnovnih sloboda. Moramo podsjetiti da je zbog ovakvih odluka Apelacionog suda CG i Vrhovnog suda CG došlo do blokade računa Regionalnog vodovoda u trajanju od 268 dana (14.avgust 2018 - 9.maj 2019.godine), sve do naplate 12 miliona eura, upkos činjenici da je nadležni Privredni sud CG donio čak 4 presude kojim je utvrdio da nema osnova da se prizna odluka neugovorene i nenadležne medjunarodne arbitraže i da shodno tome, Stabag AG nema pravo ni na 1 euro, a ne na 12 miliona eura. Navedene odluke su dovele i do dodatne i direktne štete za Regionalni vodovod u ovom dvogodišnjem periodu, u iznosu od oko 4,9 miliona eura.\nIskreno se nadamo da će nadležne institucije Crne Gore ovom pravnom izazovu pristupiti onako kako bi to to uradile i sve druge države, čijem sistemu vrijednosti, kao društvo u cjelini, nepokolebljivo stremimo ,stoji u saopštenju Odbora direktora DOO „Regionalni vodovod crnogorsko primorje“\nNema više “policijskog” časa!\nBaranin Luka Drašković novi je prvak Crne Gore u šahu\nRaditi ili ne raditi nedjeljom?\nVodič kroz sigurnosno-zdravstvene protokole za Kovid-19 u CG


I posle 20 godina otkrivaju se novi bagovi u Brood War - napravite Archona po ceni jednog High Templara! - RUR Esports\nI posle 20 godina otkrivaju se novi bagovi u Brood War – napravite Archona po ceni jednog High Templara!\nHome - .games - Starcraft 2 - I posle 20 godina otkrivaju se novi bagovi u Brood War – napravite Archona po ceni jednog High Templara!\nBy Sawovsky 12/03/2019\nKada govorimo o igri koja je toliko stara i toliko neverovatno popularna kroz svoju istoriju, kao što je StarCraft Brood War, pomislili bi da su do sada ispitane i pronađene sve mogućnosti, sve opcije i sve zloupotrebe u igri.\nIpak, uvek nas iznova i iznova iznenadi neki potpuno novi glič ili neka nova “caka” u igri. Ponekada su to čisto neki novi trikovi kako da maksimalno iskoristite endžine i tehničke karakteristike igre u svoju korist, a ponekada su to veoma otvoreni bagovi, koji omogućavaju igračima nefer prednost, ukoliko ih iskoriste.\nOvoga puta je otkriven bag koji omogućava da se High Templar “stopi” u Archona uz pomoć halucinacije drugog Templara koju napravi. Na regularan način, da biste dobili Archona, morate žrtvovati dva Templara, ali uz pomoć ovog gliča isti efekat postižete i sa halucinacijom Templara.\nNismo tačno sigurni kako da objasnimo ovaj bag i kako radi, ali ispod ga možete videti na delu, a za više detalja vam savetujemo da posetite ovaj Reddit thread, gde ljudi govore o tome kako do njega dolazi i na koji način se igra “zaglupi” da od halucinacije pomisli da je pravi Templar. Svakako se nadamo da će Blizzard da reši ovaj problem u kratkom roku.\nI Riot Games čestitao Hearthstoneu 5. rođendan\nNovo vozilo uskoro stiže u Fortnite\nv8.40.1 zakrpa donosi rešenje za problematične bagove\nApex Legends bag dozvoljava Gibraltaru da skakuće kao…\nSc2: Mladi Reynor osvojio WCS Winter Europe, prvu…\nZbog odluke da se Sonic “sredi”, film je odložen\n“Moje ime je TotalBiscuit” – dokumentarac o tragično preminulom ciničnom Britancu\nNovi CoD će se jednostavno zvati Call of Duty: Modern Warfare\nPočelo Steam prolećno čišćenje\nREVIEW: SteamWorld Quest: Hand of Gilgamech\nREVIEW: Our World is Ended.\nREVIEW: One Finger Death Punch 2\nREVIEW: Lone Sails(PS4)\nOtvorena druga (Xiaomi) Mi Store u Beogradu, u Ada Mall šoping centru\nPočinje plej-of League of Legends NEL za Bosnu i Hercegovinu\nSvi dobijaju Aghanim Scepter u novom Dota 2 peču 7.22\nGriffin: ”Ne možemo da dočekamo Worlds 2019 i da igramo protiv G2 Esportsa”\nRiot nudi POV strimove za sve igrače LEC i LCS lige\nPodržite vaše omiljene timove u League of Legendsu\nKarthus uskoro dobija veliki nerf


Start-up izazov: kako unaprediti obrazovanje | Fakulteti\nStudentkinja u pobedničkom timu 07/11\n“Živi informator” za buduće studente 30/03\nStart-up scena u celom svetu biva sve bogatija. Dok još razmišljate o tome kako biste i sami mogli pokrenuti neki start-up, bilo bi korisno da se što bolje upoznate sa svim detaljima takvog posla. Jedan od načina je da odete na praksu u neku mladu kompaniju i steknete neprocenljivo praktično iskustvo.\nOvog puta vam predstavljamo “Edookit” kompaniju iz Brna, Češka Republika. Ona se bavi savremenim načinima obrazovanja i povezivanjem svih činilaca sistema putem tehnologije. Na sajtu kompanije se detaljno možete upoznati sa njihovom vizijom i idejom. Kompanija želi da proširi svoju mrežu poslovanja, te joj je potrebna osoba koja će se baviti prodajom.\nNe možete zamisliti dinamičnije radno mesto nego što je to u Start-up kompaniji. Mlada kompanija zahteva veliku posvećenost, informisanost i fleksibilnost, ali je rad prijatniji u malom kolektivu.\nOno što je posao menadžera prodaje je da prikupi informacije o relevantnim obrazovnim institucijama, sačini analzu školskog sistema svoje zemlje i uradi istraživanje tržišta.\nKako je posao vrlo odgovoran, potrebno je prethodno iskustvo iz marketinga i prodaje, visok stepen znanja engleskog jezika i iskustvo timskog rada u nekoj organizaciji ili kompaniji.\nPraksa traje između 24 i 72 nedelje, a mesečna plata je 1300 USD.\nOvo je samo jedna od mnoštva praksi koje nudi program “Global Talent”. Ovaj program stručnih praksi koji je namanjen studentima završnih godina studija I postdiplomcima, nudi mogućnost sticanja stručnog iskustva u inostranstvu. Pored usmerenosti na praktično radno iskustvo, program podržava razvoj socijalnih veština I multikulturalnosti.


Selidbe Novi Sad - Selidbe Beograd - Prevoz Stošić\nјун 16- 2015\nSelidbe Novi Sad jesu naša svakodnevica, naša agencija vrši usluge za prevoz i selidbe u Novom Sadu kombijem ili kamionom a cene su povoljne. Firma za transport Stošić je mnogo ljudi dosada tamo preselila i to vrlo uspešno, što sa svim našim klijentima možete potvrditi.\nPoslednjih godina sve je veći broj ljudi koji se odlučio da svoj život nastavi u Novom Sadu, gradu na Dunavu, koji nudi mnogo sadržaja, poslova, zabave, svega onoga što vam treba. Za slučaj da ste doneli odluku da se ove godine preselite u Novi Sad i tamo počnete ispočetka, jedino što sigurno znamo jeste da sa našom agencijom to možete da obavite najbrže i najefikasnije.\nSelidbe Novi Sad su vrlo tražene poslednjih godina, a svi su do sada naučili da sa nama možete da se preselite najbrže, uz vrhunski kvalitet usluge i najbolje ponude.\nNovi Sad je grad koji poslednjih godina karakterišu povećane gužve, imajući u vidu da se broj stanovnika stalno povećava. Gužva u saobraćaju je sve veća, tako da je potrebno pravo umeće snalaziti se po ulicama Novog Sada.\nSa nama o tome ne morate da razmišljate, mi smo postali pravi eksperti u poslovima selidbi po Novom Sadu, jer je ovaj posao jedna od naših primarnih delatnosti već godinama. Znamo sve ljude, poznajemo sve ulice, imamo sve potrebne informacije da vas brzo i efikasno preselimo sa jednog kraja grada na drugi, ili iz nekog drugog grada u Novi Sad.\nUz uslugu selidbe Novi Sad nudimo vam i opciju besplatne procene vaše selidbe, da utvrdimo na samom početku ukupnu vrednost i trajanje selidbe, pa da nakon toga možemo da počnemo sa planiranjem svih poslova koje je neophodno obaviti.\nSa nama vaša selidba neće biti stresna i naporna, jer mi znamo šta radimo i možemo da vam pomognemo na svakom koraku vaše selidbe. Ne postoji agencija u Novom Sadu, a i šire, koja će vam ponuditi bolju uslugu i kojoj će vaše zadovoljstvo biti važnije, nego nama. Hiljade zadovoljnih klijenata u Novom Sadu i okolini mogu posvedočiti o kvalitetu usluge koju su dobili kod nas, o našoj brzini i stručnosti, tako da se na svakom koraku možete uveriti o velikom iskustvu koje naša agencija ima.\nA ono što je posebno bitno naglasiti jeste da vam možemo obezbediti i radnike za utovar i istovar vaših stvari, zatim stručnjake za montažu i demontažu nameštaja, kao i kutije za pakovanje, folije za zaštitu svih vaših predmeta u transportu i rukovanju, tako da je sa nama sve maksimalno bezbedno i sigurno, na vaše i naše opšte zadovoljstvo.


NIŠTA OD JEDINSTVA U NIŠKOM SNS-U: Stanojković postavio ultimatum Vučiću!\nPočetak/Politika/NIŠTA OD JEDINSTVA U NIŠKOM SNS-U: Stanojković postavio ultimatum Vučiću!\nVioleta Milićević 25. februara 2016.\nKoordinator Srpske napredne stranke Milan Stanojković postavio je na večeras održanom sastanku ultimatum predsedniku stranke Aleksandru Vučiću. Naš izvor navodi da Stanojković smatra da na postojeći način stranka u Nišu ne može da sprovede izbore. On je pročitao šta je sve uradio dok je bio koordinator i na kraju postavio ultimatum ili oni ili ja, kaže naš izvor.\nTaman kada se pomislilo da su pred izbore konsolidovali svoje redove, u Srpskoj naprednoj stranci u Nišu po svemu sudeći na pomolu su novi sukobi. Ovog puta se koordinator Gradskog odbora SNS u Nišu Milan Stanojković, sa grupom aktivista, suprotstavio direktno stavovima potpredsednika stranke Bratislava Gašića i vrha partije, a koji su vezani za pripremu odbora za predstojeće izbore.\nKako izvor Niških Vesti navodi Milan Stanojković je zakazao vanredni sastanak u svojstvu koordinatora.\nOn je na skupu izrazio neslaganje sa načinom rada potpredsednika Gašića i okupljenima rekao da on ne zna da sprovede predstojeće izbore, navodi naš izvor.\nNENAD PETKOVIĆ ODLAZI IZ NIŠA\nPročitano je i pismo Nenada Petkovića, člana Izvršnog odbora u kome je naveo da on ne želi da snosi nikakvu odgovornost za rezultate u Nišu. U pismu je još naveo i da odlazi iz Niša iako je maltene vojni rok proveo ovde. Petković je još napisao i da je omogućio svakome da se oseća kao pravi član Srpske napredne stranke, ali da ne smatra sebe odgovornim za dalju situaciju i za rezultate na izborima.\nKako saznajemo deo članstva je iritiran nakon što im je stigao mejl od Radomira Nikolića, koji je obavestio sve odbore da je podneo ostavku na funkciju predsednika Izvršnog odbora stranke.\nSastanku je prisustvovao Dragan Stevanović, potpredsednik Izvršnog odbora SNS-a. Samo je slušao šta se dešava i nije rekao ni reč, navodi naš izvor. Kada funkcioneri stranke nisu mogli da se kontrolišu, već je sastanak prerasao u veliku svađu Stevanović je prekinuo sastanak.\nOve navode Niške Vesti nisu mogle da potvrde u niškom SNS-u.\nDa podsetimo, potpredsednik stranke Bratislav Gašić u više navrata je imao sastanke sa funkcionerima Srpske napredne stranke u Nišu na kojim je od njih zatražio jedinstvo pred predstojeće izbore.\nKako je tada za Niške vesti rekao član predsedništva stranke i gradonačelnik Niša Zoran Perišić na sastancima se dogovaralo o načinu funkcionisanja stranke uoči izbora, oko onoga šta se očekuje, a šta je to što SNS stavlja kao svoje prioritete. „Gašić je rekao da je prioritet jedinstvo u stranci i da se nastavi jedan pozitivan trend u radu SNS-a. Očekivanja građana su velika i mi moramo da se pripremimo za izbore i da na ta očekivanja odgovorimo“, rekao je ranije Perišić za Niške Vesti.\nBratislav Gašić Milan Stanojković sastanak SNS


Bolnica "Srbija": Zaposlena tri nova ljekara - Citaj Filter\nBolnica “Srbija”: Zaposlena tri nova ljekara\nU Bolnici “Srbija” u Istočnom Sarajevu u ovom mjesecu zaposlena su dva ljekara specijalisti oftalmologije i optometrije, kao i specijalista ginekologije – supspecijalista za fertilitet i sterilitet, koji će dodatno unaprijediti zdravstvenu zaštitu stanovnika koji koriste usluge ove ustanove.\nZaposleni su specijalista oftalmologije i optometrije doktor Selma Hašimbegović, specijalista oftalmologije i optometrije doktor Selma Milišić, te specijalista ginekologije, supspecijalista za fertilitet i sterilitet doktor Danijela Petrović Popadić, saopšteno je iz Bolnice “Srbija”.\n“Naglašavamo da na ovakav način održavamo dostignute uslove i želimo da omogućimo da naši pacijenti uvijek imaju najbolju moguću uslugu. Sada će nakon duže vremena u Bolnici “Srbija” svim pacijentima na raspolaganju biti pregledi specijaliste za fertilitet i sterilitet”, navedeno je u saopštenju.\nIz Bolnice ističu da su najnovija kadrovska pojačanja dokaz da u ovoj zdravstvenoj ustanovi stalno rade na upređenju kvaliteta medicinskih usluga.\nSvi zainteresovani na preglede se mogu naručiti pozivom na broj telefona 057/325-300 lokal: ginekologija 322 i očno 313.\nTags: Bolnica „Srbija“ Novi ljekari\nPrethodna Ćosić: Posjeta školi “Sveti Sava” povodom Međunarodne nedjelje djeteta\nSledeća Knežević: Stabilizovano snabdijevanje strujom, nema razloga za peticiju


Srbija će prve tehničke razgovore o procesu pristupanja EU početi 18. jula, kada će sa predstavnicima EK razmatrati pregovaračka poglavlja 23. i 24, i to u periodu dok u Beogradu bude boravio komesar za proširenje EU Štefan File.\nViše od deset godina od formalnog početka procesa evrointegracija Srbija se našla tik do otvaranja pregovaračkih poglavlja sa Evropskom unijom – višegodišnjeg dijaloga posle koga može biti primljena u njeno punopravno članstvo, ukoliko ispuni sve uslove.\nProces pristupanja otpočeće pregovaračkim poglavljima 23. i 24. koja obuhvataju oblasti pravosuđa i osnovnih prava, pravdu, slobodu i bezbednost, među kojima su i ona u čijoj reformi je u bliskoj prošlosti bilo dosta problema.\nTo će, kako je potvrdio direktor Kancelarije za evrointegracije Milan Pajević, u tehničkom smislu tema biti već sredinom jula, kada je i najavljeno da će u Beogradu boraviti komesar za proširenje Štefan File.\n“Osamnaestog jula ćemo imati prvi sastanak posvećen tehničkim razgovorima o nastavku procesa pristupanja sa fokusom upravo na ova dva poglavlja 23. 24. Tako da ćemo taj radni 18. jul iskoristiti da se dogovorimo praktično o početku skrininga, za koji predviđamo da će EK moći da zakaže negde u ranu jesen. Mi smo ovde veoma motivisani da radimo, ali naravno kao što znate EK ima kolektivne godišnje odmore u avgustu”, rekao je Pajević.\nJoš jedan od poteza koji je pred njom, podrazumevajući bezuslovnu primenu svih sporazuma sa Prištinom je imenovanje šefa pregovaračkog tima i sastavljanje pregovaračkih timova.\nKo će u ime Srbije sa predstavnicima Evropske komisije pregovarati o 35 poglavlja koja je potrebno uspešno zatvoriti, čime će preći trnovit put od kandidata do članice EU, za sada je još nepoznanica. Odluku o tome bi, prema najavama prvog potpredsednika Vlade Aleksandra Vučića, trebalo da bude doneta sledeće nedelje.\nSerbia --Aleksandar Vučić\n“Mi smo već sedam dana izgubili prebrojavajući i računajući koliko smo toga dobili ili izgubili, a da nismo imali pripremljen pregovarački tim. Mogli smo da ga imamo, imaćemo ga veoma brzo da to vreme ne bi odlazilo. Pred nama je mnogo teških obaveza iz različitih sfera društva. Stvaranje sistema iz vladavine prava. Takođe, pred nama je i mnogo problema vezanih za primenu Briselskog sporazuma”, smatra Vučić.\nTako će, ukoliko ne bude zastoja u primeni dogovorenog sa Prištinom posredstvom EU, Srbija ući u fazu provere usklađenosti svog pravnog sistema sa evropskim zakonodavstvom.\nOd hitrine, otvorenosti i spremnosti Srbije da usvoji i primeni ono što je usaglašeno sa EK, ali i za to pruži valjane dokaze – zavisi i koliko će trajati njen put do punopravnog članstva – koji je u slučaju poslednje primljene članice Hrvatske trajao 10 godina.\nSve to, gotovo isključivo zavisi od same države kandidatkinje, na šta je tokom svog boravka u Beogradu najviše državne zvaničnike podsetio izvestilac EP za Srbiju Jelko Kacin.\n“Kada je stvar spremna onda se saziva takozvana Međuvladina konferencija na kojoj se otvaraju ta poglavlja. Srbija mora, kada se obavi skrinig sa svojom ekipom jasno odgovarati na pitanja i na neki način ubediti EK da je sve to ne neka fantazija, iluzija, virtuelan svet – nego da to postoji u praksi. Ako su manje zahtevna poglavlja, može se desiti da se poglavlje veoma brzo i zatvori, čak I na isti dan kada je i zatvoreno, ako su stvari u skriningu dobro prošle”, naveo je Kacin.\nU tome su dragocena iskustva zemalja regiona, poput Slovenije i Crne Gore koja je pretekla Srbiju u pregovaračkom procesu i pogotovo Hrvatske, koja je Srbiji već ustupala prevode pravnih tekovina EU. Takođe, jako je važno i uključivanje stručnjaka, ne izuzimajući i one koji pripadaju sektoru civilnog društva.\nDirektorka vladine Kancelarije za saradnju sa nevladinim sektorom Ivana Ćirković kaže da postoji spremnost stručnjaka iz svih oblasti da se uključe u poslednju, ali i najzahtevniju fazu procesa evrointegracija Srbije\n“Mislim da je najvažnije da pre svega organizacije shvate koliko je to zahtevan proces. To je 24.-časovno delovanje i ekspertiza koja podrazumeva Vladine ljude i stručnjake, ali će svakako uključivati i stručnu javnost po uzoru na prethodne pregovore Hrvatske i Crne Gore u ovom procesu. Mi još uvek ne znamo u kakvom će to modelu biti, vi pratite da su o tome još uvek razgovori u vladi, ali svakako će različiti akteri u to biti uključeni”, objašnjava Ivana Ćirković.\nČak i oni koji su bili najkritičniji sada napore koje Srbija ulaže gledaju u drugačijem svetlu. Tako je Jelko Kacin ne smatra više izvorom problema u regionu, već je označava delom rešenja, koja svoju sudbinu drži u svojim rukama.\nPodrška čelnicima Srbije znači, tim pre što povremeno imaju mnogo više razumevanja za sprovođenje sporazuma sa Prištinom, koji su uslov za dobijanje konkretnog datuma početka pregovora od Brisela, nego od svojih građana.


OD DINAMA DO ZENITA Zvezdin raspored na pripremama za evropsko proleće\nFudbaleri Crvene zvezde u utorak, 9. januara, započeće početak priprema za prolećni deo sezone.\nPosle redovnih testiranja, Zvezdini fudbaleri će u nedelju, 14. januara, otputovati na Kipar gde će odraditi prvu fazu priprema. Akcenat će biti stavljen na fizičku pripremu i nešto napornije treninge, te za sada nisu planirane prijateljske utakmice za prvu fazu, moguća je da će se odigrati jedan meč protiv nekog niželigaša. Već 21. januara, fudbaleri lidera Superlige će se vratiti u Beograd.\nDruga faza priprema biće održana u Antaliji, i trajaće duže — od 26. januara do 8. februara. Poznati su i rivali sa kojima će Crvena zvezda odmeriti snage: prva utakmica biće odigrana 28. januara, a protivnik će biti Dinamo Brest. Prvog dana februara, Zvezda će odmeriti snage sa Amkarom. Tri dana kasnije, 4. februara, protivnik će biti Ujpešt Doža, a generalnu probu crveno-beli imaće 7. februara protiv Zenita.\nNakon povratka u Beograd, crveno-beli će imati pet dana do prve od dve utakmice protiv CSKA iz Moskve.\nVUJADIN SAVIĆ ZA BLICSPORT "Suduva nije tim pekara!"\nFudbaleri Zvezde odradili prvi trening u Antaliji, litvanska Suduva u nedelju testira crveno-bele /VIDEO/\nKRIO SE IZA NAOČARA ZA SUNCE Luka Lazukić stigao na suđenje sa Natašom Bekvalac


Harris (54) kćer imigranata iz Jamajke i Indije, je za televiziju ABC i kultnu emisiju "Dobro jutro Ameriko" (Good Morning America) rekla da će se pridružiti povećoj listi kandidata za predsjedničku nominaciju Demokratske partije, u kojoj sve veću podršku i popularnost uživaju mladi progresivni kandidati, žene i članovi manjinskih zajednica.\n"Kandidujem se za predsjednika SAD. Veoma sam uzbuđena zbog toga", rekla je Harris.\n"Uradimo to skupa. Hajde da preuzmemo našu budućnost. Za nas, za našu djecu i za našu zemlju", rekla je Harris u videu koji se pojavio istovremeno sa njenim televizijskim gostovanjem.\nNajava kampanje koincidira sa momentom dok SAD obilježavaju praznik 90 godina od rođenja ubijenog borca za građanska prava Martina Luthera Kinga Juniora.\nDemorkatske senatorice Elizabeth Warren i Kirsten Gilibrand takođe među najpopularnijim kandidatima demokrata, su najavile prve korake za kandidaturu, a očekuje se i da senator Cory Booker i još nekollicina popularnih kandidata takođe uđu u trku za demokratsku nominaciju.\nSenator Bernie Sanders, koji je izgubio u trci za nominaciju 2016. od Hillary Clinton, takođe se pominje kao mogući kandidat, a u stranačku utrku je ušao i bivši član Obamine administracije Julian Castro.\nDemokrate u procesu kandidature za predsjednika SAD Trump optužuje da utiru put socijalizmu


Kacin traži od Saveta EU da Srbiji odobri datum – Nadlanu.com\nKacin traži od Saveta EU da Srbiji odobri datum\nObjavljeno 10. juna 2013. / 18:17:44\nIzvestilac Evropskog parlamenta za Srbiju Jelko Kacin zatražiće večeras od Saveta EU da 28. juna odluči da otvori pregovore o pridruživanju sa Srbijom, uz upozorenje da će u suprotnom kredibilitet procesa proširenja biti doveden u pitanje.\n“Evropska komisija je već preporučila ovaj korak, dok je EP sa ogromnom većinom usvojio izveštaj o napretku Srbije u kome se poziva na brzo otvaranje pregovora”, podseća Kacin u tekstu govora koji će kasno večeras održati na plenarnoj sednici Parlamenta u Strazburu, a čiji je sadržaj unapred dostavljen medijima.\n“Želeo bih danas da ponovim ovaj poziv Savetu i da apelujem na sve države članice da budu za otvaranje pregovora sa Srbijom”, piše u pripremljenom govoru.\nIzvestilac napominje da mu je poznato da neke države članice “imaju određene sumnje” u vezi s naporima Srbije da implementira briselski sporazum, kao i da implementacija ne ide očekivanim tempom.\n“Istovremeno, mi moramo da priznamo da su Srbija i Kosovo postupale konstruktivno i u dobroj nameri do sada, sa ciljem da prevaziđu međusobne razlike u svetlu zajednicke evropske buducnosti”, ističe Kacin.\nKacin je podvlači da stabilnost i blagostanje Zapadnog Balkana umnogome zavise od napretka Srbije ka članstvu u EU, kao i da bi početak pregovora o članstvu dalo ključan podsticaj ne samo evropskim snagama u zemlji i regionu, već bi i podstaklo ekonomski oporavak kroz ohrabrenje stranim investitorimaa da ulažu u region.\n“Zato danas ponavljam poziv Savetu da na junskom samitu otvori pregovore sa Srbijom. Ova odluka nije samo o Srbiji, već i o kredibilnosti procesa prosirenja koji ostaje naša daleko najuspesnija politika”, zaključiuje Kacin u svom govoru.\ndatum pregovoraeujelko kacinsrbija\n"Prva petoletka" prodaje tri fabrike


Hipatija na Sajmu tehnike – CPN\nHipatija na Sajmu tehnike\n24.05.2018 09.12.2018 | Aktivnosti\nU okviru projekta Hipatija, Centar za promociju nauke i Beogradski sajam su 22. maja organizovali posetu učenika Sajmu tehnike i tehničkih dostignuća[:]\nUčenici OŠ ”Jelena Ćetković” iz Beograda su 22. maja imali priliku da posete 62. Sajam tehnike i tehničkih dostignuća. Njihova poseta Sajmu je organizovana u saradnji Centra za promociju nauke i Beogradskog sajma, a pod okriljem projekta Hipatija na kojem je Centar partner.\nUčenici su bili u prilici da se upoznaju sa radom i rezultatima naučnih istraživača i stručnjaka čiji se proizvodi i tehnološka rešenja predstavljaju na ovom sajmu.\nTokom obilaska štandova i upoznavanja sa sajamskim eksponatima, procesima proizvodnje i zanimanjima, školarce je ugostila kompanija S.V. Line – Beograd sa nemačkom kompanijom Trumpf i demonstrirala im rad najveće mašine na ovogodišnjem Sajmu.\nZatim je održana i radionica sa učenicima na kojoj se pričalo o temama kojima se bavi projekat Hipatija, a koje imaju za cilj da se uklone rodni i bilo kakvi drugi stereotipi kada su nauka i odabir naučne karijere u pitanju.


Tužba protiv gradonačelnika Ljubljane\nUdruženje 29. oktobar podnelo je tužbu vrhovnom tužilaštvu Slovenije protiv gradonačelnika Ljubljane Zorana Jankovića zbog nalaza Komisije za borbu protiv korupcije da nije prijavio deo svoje imovine, navodi se u saopštenju Udruženja.\nKako se dodaje u saopštenju, na taj način je ispunjeno obećanje dato javnosti prilikom podizanja optužnice protiv tadašnjeg premijera Janeza Janše.\nUdruženje je polovinom januara predložilo tužilaštvu da za Janšu zahteva zatvor i objasnilo da Jankovića, uprkos nalazima komisije nije prijavilo, jer mu se imovina nije povećala, a nekoliko dana kasnije saopštilo da ipak priprema tužbu i protiv njega, podseća Beta.\nKomisija za borbu protiv korupcije Slovenije je 8. januara saopštila svoje nalaze kontrole imovine predsednika stranaka. Ona je saopštila da su predsednik SDS-a Janez Janša i predsednik Pozitivne Slovenije Zoran Janković kršili antikorupcijski zakon. Janković, kako je navela, nije prijavio najmanje 2,4 miliona evra, a Janša nije prijavio 210.000 evra.\nJanša je tada odbacio ove optužbe.


UN: "U svetu 68,5 miliona raseljenih ljudi" | AzilSrbija\nPočetna / AKTUELNO / UN: “U svetu 68,5 miliona raseljenih ljudi”\nŽENEVA, 19. juna – U godissnjem izvesstaju Globalni trendovi Agencije za izbeglice Ujedinjenih nacija (UNHCR) navodi se da je krajem 2017. godine u svetu raseljeno 68,5 miliona ljudi, medju kojima je 16,2 miliona ljudi koji su se prossle godine raselili prvi put ili ponovo.\nPo peti put za redom, ratovi, drugi vidovi nasilja i progona doveli su do novog porasta broja prisilno raseljenih osoba u svetu 2017. godine, navodi se u saopsstenju UNHCR.\nNova masovna raseljavanja stanovnisstva posledica su krize u Demokratskoj Republici Kongo, rata u Juzznom Sudanu i izbeglisstva stotine hiljada Rohindzza iz Mijanmara u Bangladess, navodi se u saopsstenju, dodajuchi da su zemlje u razvoju one koje su, u najvechoj meri, pogodjene ovom situacijom.\nZabelezzen je porast od 2,9 miliona raseljenih ljudi u odnosu na 2016. godinu i predstavlja najveche povechanje koje je UNHCR zabelezzio u toku jedne godine.\nU medjuvremenu je broj trazzilaca azila, koji joss uvek ccekaju na odluku o svojim zahtevima za izbegliccki status porastao za oko 300,000 i na dan 31. decembar 2017. godine bilo ih je 3,1 milion, navodi se u saopsstenju.\nBroj ljudi raseljenih unutar sopstvenih drzzava je sa 40,3 miliona 2016. godine smanjen na 40 miliona u 2017. godini.\n„Nalazimo se na prekretnici, na kojoj uspeh u upravljanju prisilnim raseljavanjem u svetu zahteva nov i sveobuhvatniji pristup da zemlje i zajednice ne bi bile prepusstene same sebi,” rekao je visoki komesar UN za izbeglice Filipo Grandi.\nPrethodno Interaktivna radionica i crtanje grafita u klubu Ciglana\nSledeće Dogovor EU: migracije zaustaviti van granica Unije, solidarnost medju članicama izostala


Protest u Prištini: Ultimatum od 48 sati za smenu Jablanovića\nZahtev za smenu Jablanovića\nPredsednica Kosova, Atifete Jahjaga, povodom protesta je izjavila da su protesti demokratsko pravo građana, ali je oštro osudila vandalizam grupe demonstranata protiv javne i privatne imovine. Ona je od organizatora zatražila da se distancira od onih koji napadaju policiju Kosova i koji nanose štetu institucijama i privatnim biznisima.\nNa osnovu poslednjeg izveštaja policije - povređeno je 19 policajaca, četvoro građana, a privedena 22 demonstranata.\nU ime demonstranata lider pokreta Samoopredeljenje Albin Kurti dao je premijeru Kosova Isi Mustafi ultimatum od 48 sati da smeni ministra za povratak i zajednice, Aleksandra Jablanovića. U suprotnom, protesti protiv Jablanovića nastaviće se i u utorak, 27. januara, kazao je on.\nPolicija Kosova je saopštila da je u subotu na protestu bilo oko 7.000 ljudi, a da je grupa demonstranata različitim predmetima gađala u pravcu zgrade Vlade Kosova. Oštećen je popriličan broj stakala na zgradi Vlade.\nPolicija je javila da je delovala u skladu sa mandatom, te da je sprečila pokušaje demonstranata da silom uđu i oštete objekat vlade Kosova.\nRukovodstvo kosovskog javnog servisa, Radio televizije Kosova, saopštilo je da su novinar i kamerman ovog medija, inače srpske nacionalnosti, napadnuti tokom protesta, te oštro osuđujuće ovaj napad.\n"Za rukovodstvo javnog servisa, Radio televiziju Kosova, svi novinari, kamermani i ostali radnici, bez obzira na koji kanal rade i koji jezik govore, su predstavnici Radio televizije Kosova, na svim događajima i dešavanjima na Kosovu i van zemlje... Svaki napad na drugi kanal RTK-a je direktan napad na javni servis i napad na slobodu govora i slobodno izražavanje", navodi se u saopštenju.\nDrugi kanal ovog medija, RTK 2, emituje program na srpskom jeziku.\nRanije su službenici policije, takođe, saopštili da - iako je bilo predviđeno da se protesti završe u 16 časova - organizatori protesta nisu zatražili razilaženje, te da je mali broj demonstranata, koji je i dalje bio u blizini zgrade vlade, nastavio da gađa u istom pravcu.\nNakon nasilja, policija je rekla da je bila u obavezi da interveniše, a kako bi udaljila demonstrante koji su počeli da nanose štete i lokalnim ugostiteljskim radnjama u blizini.\nDemonstranti zahtevaju smenu ministra za zajednice i povrataka u Vladi Kosova, Aleksandra Jablanovića, jer je na Badnji dan u Đakovici žene i demonstrane koji su sprečili prolaz autobusa sa raseljenim Srbima nazvao "divljacima".\nSa protesta se, takođe, traži da se kombinat Trepča proglasi javnim preduzećem. Jablanović je zbog njegove izjave tražio javno izvinjenje.\nOrganizatori ovog protesta su opozicione partije na Kosovu, nevladine organizacije nestalih lica i društva koja su proizašla iz rata. Demonstranti uzvikuju "Trepča je naša - Javlanoviću, vani!".\nNysrete Kumnova iz organizacije "Pozivi majke" rekla je pred okupljenima da se ovaj protest protivi srbijanskom fašizmu, koji je prouzrokovao na hiljade ubistava, preko 20 hiljada seksualno zlostavljenih žena, a sada vređa majke palih boraca.\nAlbin Kurti je kazao da bi protest bio još masivniji da policija Kosova nije blokirala autobuse koji su trebali da stignu u Prištinu.\nKosovo: Protesti i negodovanja zbog ministra Jablanovića\nKubanski umetnici protiv represije i cenzure


Nismo igrali dobro, ali napašćemo zlato u Tokiju\nM. K.\t 22. avgusta 2016. 07:13\nSrpski košarkaši u prvim izjavama posle osvojene srebrene medalje na Olimpijskim igrama u Riju poručili su da su presrecni, uprkos tome što u finalu nisu bili na nivou i obećali da će za četiri godine u Tokiju “napasti” zlato.\n“Ostaje žal što nismo pružili jači otpor, imali smo lekciju od pre dve godine i izgleda da ništa nismo naučili, Nadam se da ćemo dobiti još jednu šansu da probamo da ih dobijemo. Osvojili smo srebro, ali nismo ”napali” zlato”, rekao je Nikola Kalinić za RTS.\nMiroslav Raduljica dodao je da finale nije odigrano sa energijom koju je ekipa imala tokom celog turnira.\n“Šteta što nije bilo bolje, ali presreći smo srebrom, a biće zlato, nadam se u Tokiju”, rekao je srpski centar.\nMarko Simonović istakao je da samo finale predstavlja ostvarenej sna.\n“Da nam je neko pričao da ćemo biti ovde, to bi bilo ostaverenje sna. Ovo je nešto najviše što profesionalni sportista može da doživi. Došli smo na korak do zlata i prezadovoljni smo”, smatra Simonović.\nNemanja Nedović, najefikasniji srpski igrač u finalu sa 14 poena, priznao je da ima mali gorak ukus u ustima.\n“Ovo je veliki uspeh, ostaje mali gorak ukus jer danas nismo odigrali bolje, ali biće još prilike. Ovo je za sve naše ljude”, poručio je Nedović.\nSrbija je u finalu Igara u Riju izgubila od Amerikanaca 96:66.


Uletio cistijernom među demonstrante pa dobio batine (VIDEO) | Kodex.ME\nVozač koji je cistijernom uletio u grupu demonstranata u Mineapolisu uhapšen je, ali je prebačen u bolnicu s lakšim povredama.\n01. 06. 2020 - 13:49\nPolicija okruga Hehpin objavila je na Tviteru fotografiju uhapšenog Bogdana Večirka, koji je, nakon što su mu konstatovane lakše tjelesne povrede, odveden u policijsku stanicu, a na teret mu se stavlja izazivanje opšte opasnosti.\nNa video-snimcima objavljenim na društvenim mrežama vidi se kako cistijerna punom brzinom ulijeće u masu demonstranata koji su na mostu na auto-putu I-35W u Mineapolisu protestovali zbog smrti Afroamerikanca Džordža Flojda.\nPrikazano je kako demonstranti prvo panično bježe pred cistijernom, a zatim joj, dok usporava, bijesno pritrčavaju, penju se na nju i otvaraju i vozačeva i suvozačeva vrata.\nPolicija je navela da nema izvještaja da je bilo povrijeđenih među demonstrantima, kojih je u tom trenutku bilo oko 5.000, prenosi CBS njuz.\nPrije incidenta sa cistijernom, protest je bio miran, prenosi Tanjug.


Budžet za 6 miliona puniji od planiranog – Volim Podgoricu\nHome / NOVOSTI / Ekonomija / Budžet za 6 miliona puniji od planiranog\nBudžet za 6 miliona puniji od planiranog\nPrema podacima Ministarstva finansija, prihodi Budžeta Crne Gore u periodu od januara do marta tekuće godine ostvareni su u iznosu od 258,3 miliona eura, što je u odnosu na plan više za šest miliona eura, odnosno predstavlja rast od 2,4 odsto.\n“U odnosu na uporedni period 2014. godine, kada su iznosili 253,6 miliona eura, povećani su za 4,7 miliona eura ili 1,8 odsto”, kazali su u Ministarstvu.\nDodaju da je slična dinamika nastavljena i u aprilu ove godine.\n“Ostvareni prihodi Bužeta za april 2015. godine iznosili su 111,5 miliona eura, što u odnosu na plan predstavlja povećanje od 0,6 miliona eura, odnosno rast od 0,6 odsto, a u odnosu na april 2014. godine, veći su za 2,4 miliona eura ili 2,2 odsto”, ističu u Ministarstvu.\nNaglašavaju da će i u narednom periodu sprovoditi slične mjere, u saradnji sa nadležnim organima, i nastaviti sa sprovođenjem odgovorne fiskalne politike, koja se prvenstveno ogleda proširenju poreske osnovice, čime bi se omogućio još veći stepen naplate javnih prihoda.\n“Podaci da je plan ostvaren u periodu koji prethodi turističkoj sezoni su ohrabrujući, te se očekuju dobri rezultati i u turističkoj sezoni, a koja predstavlja period u kojem se stvaruju najveći prihodi”, navode iz MF.\n“GENIJE” UDAO ĆERKU: Tamara Savićević sudbonosno “DA” rekla Kapisodi\nVažan dan za pravoslavne vjernike: Evo šta danas OBAVEZNO morate da uradite


Жиг Инфо - ATINA U VEČNOM SEĆANJU: Epski povratak SLAVNE GENERACIJE na mesto koje joj po svemu pripada! (VIDEO)\nATINA U VEČNOM SEĆANJU: Epski povratak SLAVNE GENERACIJE na mesto koje joj po svemu pripada! (VIDEO)\nBilo je to prvenstvo puno emotivnog naboja stvorenog usled političkih dešavanja i ratnih zbivanja u kojima se raspala SFRJ. Naša selekcija je učešće na šampionatu izborila tek posle dramatičnih kvalifikacija. Ipak, suprotno svemu što se tada dešavalo oko reprezentacije, "Plavi" su odigrali sjajan turnir.\nPosle grupne faze Jugoslavija je imala svih 6 pobeda, a zatim je u četvrtfinalu pala Francuska pa potom i domaćin Grčka. Jugoslaviji se posle pune 4 godine smešilo novo veliko finale, ovoga puta protiv Litvanije koja je u polufinalu izbacila do tada neporaženu Hrvatsku.\nFinalni meč je bio pun emotivnog naboja u kome su se bolje snašli naši igrači. Iako su pred sobom imali veliku ekipu predvođenu sjajnim Sabonisom, uspeli su da čitavim tokom susreta čuvaju prednost odbijajući napade opasnih Litvanaca. Partiju karijere odigrao je sadašnji selektor reprezentacije Srbije, postigavši 41 poen uz šut za tri 9/12.\nMeč je u jednom trenutku bio prekinut zbog nezadovoljstva Litvanaca suđenjem, ali su na kraju pristali da završe utakmicu koju je naša selekcija rešila u svoju korist. Tako se jedna veličanstvena ekipa, nepravedno eliminisana zbog političkih sankcija, vratila na mesto koje joj zasluženo pripada.\nTenzije kreirane van terena doživeli su kulminaciju na ceremoniji dodele medalja. Rukovodstvo reprezntacije Hrvatske je popustilo pred političkim pritiskom iz Zagreba, a epilog svega bio je povlačenje ekipe sa pobedničkog postolja. Hrvatska je poslednje veliko odličje izborila na ovom šampionatu pobedom nad domaćinom.\nNi jedna selekcija susedne zemlje nije uspela da ponovi uspeh ove vrlo dobre generacije, pa mnogi veruju da košarka u Hrvatskoj nosi atinsko prokletstvo, zbog svega što se na ceremoniji dešavalo.


Generalna skupština UN-a proglasila Trampovu odluku o Jerusalimu ništavnom | Trebinje Danas\nGenaralna skupština UN danas je, na vanrednoj sjednici, sa 128 glasova “za” i devet “protiv” proglasila američko priznavanje Jerusalima kao prestonice Izraela ništavnim.\nKako su prenijele agencije, 35 zemalja je bilo uzdržano.\nPrethodno je američka ambasadorka u UN Niki Hejli zaprijetila da će SAD “zapamititi dan kada su napadnute u Generalnoj skupštini UN samo zato što su ostvarile svoje pravo suverene zemlje”, istakavši da nikakvo glasanje u UN neće promijeniti američku odluku o Jerusalimu.\nOna je, na vanrednom sastanku Generalne skupštine UN, zaprijetila 193 državama članicama UN i samim Ujedinjenim nacijama da će im SAD obustaviti finansiranje ukoliko Generalna skupština usvoji rezoluciju kojom se odluka američkog predsjednika Donalda Trampa o priznavanju Jerusalima za prestonicu Izraela proglasi “ništavnom i nevažećom”, prenosi AP.\nHejli je naglasila da “nikakvo glasanje u Ujedinjenim nacijama neće ni u čemu promijeniti” odluku SAD da premjesti svoju ambasadu u Izraelu u Jerusalim, dodavši da će ta odluka biti sprovedena “jer je ispravna”.


Naslovna » Kultura » Knjige » U tuđem veku II – Laguna\nU tuđem veku II – Laguna\nU svojoj testamentarnoj knjizi Dobrica Ćosić, kao značajan svedok epohe, ispisuje burnu i prelomnu istoriju Srbije prve decenije XXI veka. Ovom knjigom Ćosić okončava dnevničke zapise koje je vodio preko šest decenija. Ti zapisi, uz to, prvi put rasvetljavaju Ćosićev intimni doživljaj života, njegov odnos prema porodici, ali i odnos prema samom činu pisanja.\nKako se i zašto istorija i dalje poigrava sa Srbijom? Kuda smo se zaputili? Kako smo i zašto izgubili Kosovo? Ovo su samo neka od pitanja koja Ćosić promišlja, pokušavajući da razume i rasvetli ulogu različitih političkih, kulturnih i javnih ličnosti u novoj Srbiji u kontekstu nove geopolitičke podele sveta.\n„Duboko i lično svedočanstvo o kraju jedne epohe iz pera čoveka koji je podjednako bio i njen svedok i njen tvorac. Ovo delo je amanet koji je ostavio i onima koji su ga poštovali i onima koji su izgradili karijere napadajući ga. Svako od njih će u njemu pronaći baš ono što mu treba.“ Dejan Stojiljković\n„Zasnovana na tradiciji najboljih pisaca tog žanra, od Tolstojevih dnevnika do Malroovih Antimemoara, ova knjiga je sa osećanjem neizvesnosti i zabrinutosti zagledana u budućnost i predstavlja gorko ali otrežnjujuće svedočanstvo o suštinskim promenama koje su se dogodile u zemlji i u svetu. U njoj Ćosić preispituje brojna pitanja koja su opsedala mnoge pisce i istoričare pre njega, i koja se kreću u krugu neuralgičnih srpskih tema.“ Marko Krstić\namanet dobrica ćosić istorija izgubili kosovo laguna srbija U tuđem veku II 2015-10-22\nPrethodni: Jedan za sve i svi za ručak – Odiseja\nSledeći: Tri čvora na trepavici – Laguna


Savet bezbednosti UN sutra o Kosovu,izveštaju Ban Ki Muna\nSavet bezbednosti Ujedinjenih nacija (UN) raspravljaće sutra u Nujorku o situciji na Kosovu. Na sednici će biti razmotren izveštaj generalnog skeretara UN Ban Ki Muna o radu UNMIK-a. Stavove Beograda izneće predsednik Srbije Boris Tadić. Kosovo će na sednici predstavljati ministar spoljnih poslova Skender Hiseni. U izveštaju Ban Ki Muna koji se odnosi na period od 1. novembra 2008. do 9. marta 2009. ocenjuje se da je na Kosovu u toku ubrzana rekonfiguracija misije UNMIK-a, koja bi trebalo da se okonča do početka budžetskog ciklusa 2009-2010. U izveštaju je, kao aneks, sadržan i izveštaj Euleksa.


Ministarstvo odbrane: Vojska Srbije na ispraćaju patrijarha Irineja potvrda jedinstva s Crkvom\nBeta 21. novembra 2020. 15:15\nMinistarstvo odbrane Srbije je danas saopštilo da „pripadnici Vojske Srbije zajedno sa svojim narodom ispraćaju Njegovu Svetost patrijarha srpskog Irineja“ koji je od posledica korona virusa umro u petak u vojnoj KOVID-bolnici „Karaburma“ u Beogradu.\n„Na taj način simbolično se potvrđuje tradicionalno jedinstvo Vojske i Srpske pravoslavne crkve kao vekovnih i trajnih stubova države Srbije“, saopštilo je Ministarstvo.\nU saopštenju Ministarstva odbrane se dalje kaže: „Pored brojnih zasluga za državu Srbiju i Srpsku pravoslavu crkvu, patrijarh Irinej podržao je i bio veliki zagovornik inicijative o uvođenju verske službe u Vojsku Srbije 2011. godine“.\n„Na svečanosti potpisivanja Sporazuma o uvođenju verske službe u Vojsku Srbije patrijarh Irinej ocenio je taj čin kao istorijski značajan i za Srpsku pravoslavnu crkvu i za Vojsku Srbije“, navodi se dalje.\nMinistarstvo odbrane piše da je patrijarh tada ocenio da je „uvođenjem vojnih sveštenika omogućeno još veće prisustvo tradicionalne kulture i duhovnosti u našoj vojsci i da će vojni sveštenici uneti veći kvalitet u život i vojnu službu, kao i duh roduljublja i duhovnosti“.\nIrinej je tada, navelo je Ministarstvo odbrane, „posebno istakao simboliku da je Sporazum potpisan na Vidovdan – nacionalni praznik srpskog naroda i crkve“.\nMinistarstvo je navelo da je partijarh „u brojnim prilikama i rado bio s pripadnicima Vojske Srbije, naročito povodom značajnih praznika i osveštavanja bogoslužbenih prostora u komandama, jedinicama i ustanovama Vojske Srbije“.


MILAN STAMATOVIĆ UGROŽAVA INTERESE ZLATIBORSKOG OKRUGA, PORUČILI FUNKCIONERI SNS-A - Užice Oglasna Tabla\nMILAN STAMATOVIĆ UGROŽAVA INTERESE ZLATIBORSKOG OKRUGA, PORUČILI FUNKCIONERI SNS-A\nјул 20, 2017 0221\nUŽICE–Čelni ljudi Srpske napredne stranke u Zlatiborskom okrugu predsednici opština i gradonačelnik Užica Tihomir Petković smatraju da predsednik opštine Čajetina Milan Stamatović svojim medijskim istupanjima konstantno ugrožava interese ovog dela Srbije.\nKako su izjavili na današnjoj zajedničkoj konferenciji za novinare Stamatović u medijskom ratu koji sve više vodi sam sa sobom beskrupulozno zloupotrebljava i iskorišćava građane opštine Čajetina ,kao i celog Zlatiborskog okruga.\n„Predstavlja se kao tobože narodni tribun, koji je jedini spreman da strada u borbi za prava i interese svog naroda. A prava istina je, da je jedina njegova politička misija, plasiranje poluistina i neistina isključivo u funkciji lične promocije i potpuno nerealne ambicije da sebe proglasi regionalnim političkim liderom a sve sa ciljem da zamaže oči javnosti kako bi bacio u zaborav kriminal, urbanistički haos i bezvlašće koji godinama traju na Zlatiboru. Pokušavajući da stvori političku stranku želi sebi da stvori politički imunitet i prikrije sve ono što se u poslednjih petnaestak godina dešavalo u opštini Čajetina“, izjavio je gradonačelnik Užica i predsednik Gradskog odbora SNS Tihomir Petković.\nPetković je rekao da je Stamatović skoro deceniju i po kreator urbanističkog haosa na Zlatiboru ,optuživši ga da je dozvolio izgradnju višespratnica u centru Zlatibora i da je odgovoran za građevinsko ruglo koje se,kako je istakao Petković,može uočiti na svakom koraku na ovoj planini.\nPetković je izjavio i da je Stamatovića i pored desetina miliona evra dobijenih od prodaje stotine hektara najatraktivnije opštinske zemlje, uspeo da zaduži Čajetinu za 750 miliona dinara kredita .Petković je naglasio i da je Stamatović svoje ,nazovi domaćinsko ponašanje, u poslovanju najbolje pokazao na primeru gondole.\n„Ni jedan zlatiborski ili srpski domaćin ne bi prvo uzeo kredit u banci, platio opremu 10 miliona evra, uskladištio je na livadi da rđa, sačekao da krenu otplate rata kredita, pa tek onda počeo da rešava imovnsko-pravne odnose i traži neophodne dozvole za gradnju.Nema tog domaćina ni na Zlatiboru ni u Srbiji, jer bi takvim ponašanjem ekonomski uništio i sebe i svoju porodicu. Po onoj staroj : napad je najbolja odbrana, napadima na Vladu i potpredsednicu Vlade u vezi dozvole za gradnju gondole, Stamatović je nevešto pokušao da prikrije svoju nesposobnost i neshvatljive propuste“, rekao je Petković.\nNa današnjoj konferenciji za novinare funkcioneri SNS Zlatiborskog okruga pozvali su Milana Stamatovića “ da se vrati u realnost, da prestane da se bavi politikom na prizeman i dnevno politički način, da ne zavađa region sa Vladom i šalje loše poruke u svet“.\n„Samo sa dobrim i partnerskim odnosima sa Vladom može se doći do mnogo više investicija i otvoriti se nova radna mesta na teritoriji celog Zlatiborskog okruga. A i uskoro će se prodati poslednji hektari atraktivne zemlje na Zlatiboru i neko će trebati da pomogne, kada nestane novca, da se vrati 750 miliona dinara kredita, politička ostavština predsednika Stamatovića.Zato pozivamo Zlatiborce da prestanu da veruju u bajku o Milanu Stamatoviću , zlatiborskom Robin Hudu. Jer Robin Hud je uzimao od bogatih i davao siromašnim, a Stamatović uzima budžetski novac od svih građana Zlatibora i daje ga delu medijskih organizacija za stvaranje lažne slike o svojim uspesima i daje ga pre svega svojim partijskim saborcima“, poručeno je sa današnje konferencije za štampu u prostorijama užičkog SNS-a.\nZNAK ZAHVALNOSTI I PRIJATELJSTVA\nMILAN STAMATOVIĆ ODGOVARA NA OPTUŽBE FUNKCIONERA SNS-A


Izbori za članove Saveta mesnih zajednica – Semendria\n01. februar 2013. DRUŠTVO – Povodom raspisivanja izbora za članove Saveta mesnih zajednica u gradu Smederevu, koji će se održati 31.marta, u petak je u Gradskoj upravi održana konferencija za novinare.\nPredsednik Skupštine grada Smedereva, Branče Stojanović, 30.januara je doneo Odluku o raspisivanju izbora za članove Saveta mesnih zajednica u gradu Smederevu.\n„Izbori su raspisani za sve mesne zajednice, osim MZ Lunjevac. To su važni izbori, jer će ljudi, koji budu izabrani u tim mikrocelinama, praktično nositi deo aktivnosti, koje i grad sprovodi, u vezi sa izgradnjom komunalne infrastrukture i svim problemima koje najbolje vide oni koji na tom prostoru i žive“, ocenio je Stojanović.\n„Odluka je vrlo demokratična, sa aspekta mogućnosti da se svako kandiduje, uz uslov da dobije podršku 20 građana sa područja mesne zajednice. Izborne radnje teku od 19.februara, što znači da ima još dovoljno vremena da se svi zainteresovani informišu i upoznaju sa Odlukom“, rekao je predsednik Skupštine grada.\nNačelnica Odeljenja za opštu upravu, mesne zajednice i zajedničke poslove, Vesna Kolarić, ponovila je da su izbori raspisani 30.januara i da je dan kasnije izvršeno javno oglašavanje, putem medija i istaknuto na vidnim mestima u Gradskoj upravi.\n„Odeljenje je prosledilo dopise prema Savetima mesnih zajednica, koji imenuju tri člana Komisije i tri zamenika i rok je 10 dana od dana raspisivanja. Četiri člana Komisije i četiri zamenika imenuje gradonačelnik, po obavljenim konsultacijama. To su prve radnje koje slede, a izborne radnje počinju da teku od 19.februara“, pojasnila je načelnica.\nPrema njenim rečima, na teritoriji grada Smedereva ima ukupno 97.088 birača, po podacima sa poslednjih izbora od 6.maja 2012.godine.\nObaveza Odeljenja za opštu upravu, mesne zajednice i zajedničke poslove je da obezbedi dežurstvo u biračkom spisku, radi provere upisanih podataka. Birački spisak je izložen u Gradskoj upravi grada Smedereva, kancelarija broj 70, svakog radnog dana i subotom od 7,30 do 15,30.\nGrađani koji imaju prebivalište na teritoriji grada Smedereva, mogu izvršiti uvid i proveru podataka u delu biračkog spiska za područje Grada Smedereva, koji se odnose na to da li su upisani u birački spisak i da li su upisani podaci tačni.\nOva lica mogu zahtevati da se izvrše promene u tom biračkom spisku i tražiti upis, brisanje, izmenu, dopunu ili ispravku podataka, na osnovu važećih dokumenata zaključno sa 15.03.2013.godine.\nSaveti broje od 10 do 15 članova, a mesne zajednice to uređuju svojim Statutom. Mogu se kandidovati građani sa biračkim pravom i sa prebivalištem na teritoriji te mesne zajednice, a sa prethodno prikupljenih 20 potpisa građana koji žive na toj teritoriji.\n„Biračka mesta su ista kao i za izbore za poslanike i odbornike. Kako se glasalo na izborima 6.maja 2012.godine, ista su biračka mesta. Imamo 78 biračkih mesta, ali pošto Lunjevac ne učestvije u ovim izborima, biće 77 biračkih mesta“, istakla je Vesna Kolarić.\n« Gradonačelnica primila predstavnike sindikata prosvetnih radnika\nIzgradnja stanova za izbegla i raseljena lica »


USKORO UREDBA VLADE: Zlatibor postaje prirodno dobro - Nova Borba\nUSKORO UREDBA VLADE: Zlatibor postaje prirodno dobro\nPotpredsednica vlade i ministarka građevinarstva Zorana Mihajlović najavila je da će uskoro biti doneta uredba koja će proglasiti Zlatibor prirodnim dobrom kako bi se ta planina sačuvala od nekontrolisane gradnje.\nTakođe, rekla je i da se već radi na izmenama i dopunama Zakona o sprečavanju pranja novca koje će posebnu pažnju posvetiti sektoru građevine.\n"Država će na dva načina zaštiti Zlatibor, zato što to nije ni moja niti dedovina Milana Stamatovića (predsednika opštine Čajetina), već planina koju treba da sačuvamo za budućnost" - rekla je Mihajlović odgovarajući na pitanja novinara u Obrenovcu, gde je obišla radove na izgradnji Koridora 11.\nKako kaže, dva su načina koja će brzo primeniti.\n"Jedan, uredba o Zlatiboru kao prirodnom dobru, kao što imamo sve uredbe, za Kopaonik, Taru, Zlatar i druge planine. Ministarstvo poljoprvirede je tu uredbu završilo i mi očekujemo da ćemo sledeće nedelje razgovarati o tome na vladi. Na taj način će država kontrolisano dozvoljavati gradnju na Zlatiboru" - navela je Mihajlović.\nOna je kazala da je drugi način, budući da se već rade izmene i dopune Zakona o sprečavanju pranja novca da se poseban deo odnosi na građevinarstvo.\n"Mi stojimo iza činjenice da se na Zlatiboru, možda i na drugim mestima, ali pre svega na Zlatiboru, novac pere upravo u sektoru građevinarstva. Izmenama i dopunama posebno ćemo se pozabaviti delom građevinarstva, jer ne želimo da dolazimo u situacije da novac bez ikakvog porekla - bilo da je od droge, ratnih zločina ili ko zna od čega da se ubacuje u sektor građeivnarstva, da se prave zgrade i stanovi i kada se prodaju dobije se čist novac" - istakla je ministarka.\nOna očekuje da će u narednih mesec dana taj zakon biti na sednici vlade.\n"Nema potebe da se bilo ko toga plaši, svako ko se pridružava zakona neće imati nikakav problem. Trudićemo se da iza nas ostanu sačuvane planine u Srbiji" - dodala je Mihajlović.